
I. REFERINŢE TEORETICE 


1. METAFORA- TROP MATRICEAL 


Metafora (gr. metaphora = transport, transfer) este un procedeu artistic prin care 
un obiect obişnuit este înlocuit cu unul neobişnuit pe baza unei corespondențe reale sau 
imaginare. 

Conform semanticii structurale, metafora este procedeul prin care se produce o 
schimbare de sens prin substituirea cuvintelor, având drept rezultat introducerea în 
expresia lingvistică a unui element nou, neprevăzut, pe baza asemănării şi a abstracţiei, 
reținând din multele atribute ale termenului doar unul cu totul particular, care le domină 
pe celelalte.! 

Este o mişcare semantică derivată din analogia între obiecte. 

Metafora este un trop, un metasemem ce se înscrie în linia metasemică alături de 
metonimie şi sinecdocă. Tropii sau metasememele sunt noțiuni sinonime folosite în 
retorică pentru a indica schimbări de sens, având un rol decisiv în structurarea, conturarea 
imaginarului şi a limbajului poetic. 

Tropul poetic este o abatere vizibilă, condiționată de distanţa dintre două lexeme 
percepute într-un context lingvistic; în procesul retoric, semnificantul prim cedează în 
faţa noului semnificant. 

Metasememele sunt figuri semantice care, în relația sem- semem, operează 
intersecții, transferuri, substituţii sau adiţii semice.? 

Sememul este acea unitate de conţinut ce corespunde unei unități de expresie 
(lexem) şi care are la rândul lui anumite trăsături de conţinut care poartă numele de seme. 

Aceste unități minimale de sens (seme), comune mai multor sememe, constituie 
un ansamblu numit arhisemem, organizator al campurilor semantice. 

Lexemului îi corespund două categorii de sememe: cele nucleare care sunt 


denotative şi contextuale care sunt conotative. 


Aşa cum remarca Tudor Vianu în studiul său, metafora este tropul cu valoarea 
artistică cea mai înaltă ce mijloceşte lucrarea cea mai productivă a imaginaţiei.” 

Umberto Eco conferă metaforei un rol esențial, considerând-o reprezentativă 
pentru întreaga activitate retorică în complexiatea ei, metafora fiind cea mai luminoasă, 
mai necesară şi mai frecventă dintre tropi şi care interferează cu noțiuni ca metonimie, 
sinecdocă, simbol, arhetip, cult, rit, magie, paradigmă, imagine, model ete 

Formula clasică reducea sistemul tropic la metaforă, metonimie şi sinecdocă, 
opunând asemănarii corespunzatoare metaforei relatia inclusivă corespunzătoare 
sinecdocei şi pe cea exclusivă a metonimiei. Perspectiva diacronică conferă metaforei un 
rol central în seria metonimică, aşezând pe locul doi metonimia căreia i se subordonează 


sinecdoca. 


Axa sintagmatică (combinare) 
Metafora : analogie, similitudine 


Axa paradigmatică (contiguitate, selecție) 
Metonimie: substituție 


S-a vorbit despre metaforă ca fiind o figură fondatoare, idee enunțată de către 
Aristotel şi preluată mai târziu, parțial, de către Jakobson, care a şi redus schema tripartită 
la doi tropi: metafora şi metonimia, figuri care opun asemănarea contiguităţii 5 

Adoptând teoria lansată de Jakobson, Michel Le Guern înglobează sinecdoca în 


metonimie, considerând-o categorie retorică inoperantă. 


Mai târziu, ierarhia retorică a fost răsturnată de teoria Grupului u, care consideră 
sinecdoca drept trop matriceal (minimal), detronând astfel regalitatea metaforei: metafora 
este produsul a două sinecdoce.€ 

Grupul din Liege consideră astfel că metafora nu este fondatoare, ci din contră, 
este fondată prin sinecdocă şi ea presupune nu o substituție a sensului, cum se afirmase 
anterior, ci modificarea conținutului semantic al termenilor, prin intermediul a două 
procedee: suprimare şi adjoncţie de seme. 

Putem concluziona că metafora, fondatoare sau fondată, trop matriceal sau nu, 
este un metasemem cu o puternică încărcătură semantică, care a avut un aport 
semnificativ în limbajul poetic şi care, prin natura sa controversată, a constituit un 
excelent material de studiu, cucerind interesul lingviştilor şi stârnind numeroase discuţii 


ce au condus la emiterea de teorii şi concepte antagonice. 


1.1 METAFORA- SCURT ISTORIC 


Element deosebit de expresiv şi important al limbajului poetic, metafora a apărut 
în limba vorbită încă din fazele incipiente ale acesteia. Deşi nu avem nici o dovadă în 
acest sens, putem intui aceasta când lecturăm primele scrieri în care metafora, alături de 
alte mijloace consacrate de expresie, vine să completeze expresivitatea artistică a operei. 

Primele apariții ale metaforei în limbajul literar scris sunt, de fapt, primele scrieri 
literare care sau păstrat. 

Epopeea lui Ghilgameş, prima capodoperă a literaturii universale, unul dintre cele 
mai vechi texte sumeriene, cu o vechime de aproximativ patru milenii, conţine un 
ansamblu de idei primordiale care şi-au dovedit statornicia şi viabilitatea în existența 
ulterioară a civilizațiilor, fiind pe cât de simple în principii, pe atât de permisive în 
abordare, în elaborare şi în profunzimea lor filosofică, în multitudinea vectorialităților lor 
semantice. 

Depăşind cadrele unui poem istoric, epopeea cântă cu o rară intensitate lirică, 
sentimentul prieteniei devotate dintre Ghilgameş, legendarul rege al Uruk-ului şi eroul 


puternic Enkidu, într-un context puternic metaforizant. 


În acest context, zeiţa Istar îi cere lui Ghilgameş “... haide să-mi fii de soț, oferă-mi darul 
trupului tău copt”; sau prezenta acestei mostre de o plasticitate metaforică uimitoare 

unde în “de-a pururi ziua cea de azi”, înțeleptul pescar Adapa reuşeşte “să-i rupă aripile 
vântului de miază-zi”... Iştar îi promite lui Ghilgameş o trăsură la care va înhăma “un 
uragan de asini”, metafora pâinii “împlinind ziua, se opriră la un popas, rupând un 
cilcâi, apoi un alt călcâi de pâine. ” 

Metaforele au dat frumuseţe artistică primelor poeme şi texte literare şi au 
însuflețit mai apoi piesele scriitorilor greceşti. 

Reprezentanţi de seamă, precum Eschil, Sofocle şi Euripide au scris aproape în 
“întregime alegoric, surprinzând tragedia protagoniştilor printr-o prezentare metaforică a 
tentațiilor ori prin interferarea similitudinilor dintre personalităţile cunoscute ale vremii 
cu caricaturile din piesă. 

A fost o perioadă când metafora a intrat într-un con de umbră, ca literatura însăşi, 
în timpul Evului Întunecat în care scrierile sunt relativ puţine şi cu conotaţie mai mult 
religioasă, pentru ca apoi, să renască mai puternic şi mai înfloritor în epoca luminilor şi a 
renaşterii. 

Având rădăcini adânci în literatură, metafora a devenit extrem de importantă în 
viaţa culturală şi socială în Anglia Elisabetană la sfârşitul sec. al XVI-lea — începutul sec. 
al XVII-lea, fiind considerată o parte esenţială a educaţiei şi a limbii literare. 

Printre marii scriitori ai acestei perioade, s-a remarcat în special Shakespeare care 
a ridicat metafora la un nivel de o remarcabilă complexitate. 

La sfârşitul sec. al XVII-lea, se cristalizează în Franţa o nouă doctrină literară — 
clasicismul- a cărei trăsătură este stilul aticist cartacterizat de o expresivitate echilibrată, 
simplă, elegantă, armonioasă, folosind cu moderație mijloacele artistice. 

Ca o replică la clasicism, Romantismul presupune inventivitate şi originalitate, 
rebarbativ la orice tip de constrângere exterioară, el îşi asumă liber retorica, iar ideea 


analogiei universale ca filosofie poetică în romantism şi în modernism explică esența 


metaforică a artificiilor de limbaj. 


În studiul său, Introducere în stilistică, Emilia Parpală sintetizează câteva din 
regulile restrictive pe care poeticile clasice le-au impus metaforei: 

> să fie justă, adică să exprime relaţii întemeiate pe natura lucrurilor; 

> să nu fie fondate pe asemănări prea îndepărtate; altfel, par căutate, nefireşti, chiar 
penibile; 

> să fie adaptate domeniului (poezie, proză, filozofie); 

> să fie mai sugestivă decât termenul pe care îl înlocuieşte (Quintilian), să 
suplinească un loc vacant în vocabular (cf. catachreza); 

> să fie folosită cu măsură; risipa de metafore duce la afectare şi la monotonia 
stilului. 

Ca o replică la aceste constrângeri, manierismul şi barocul au practicat metafora 

bizară care a deschis drum conexiunilor libere ale modernismului. ” 

Manierismul, considerat de majoritatea cercetătorilor o fază de tranziție dintre 
direcţia clasicizantă a Renaşterii şi baroc (sec. XVI-XVII), impune un “convenționalism 
stilistic, de pastişare a procedeelor altcuiva sau a propriilor procedee, de imbinare 
eclectică şi afectată a unor mijloace de expresie lipsite de originalitate. ” 

Un rol deosebit de important, de regină a poeziei (cum o numea Tesauro) revine 
metaforei care devine cea mai spirituală, mai ingenioasă, miraculoasă şi rodnică figură 
stilistică, trăsături ce derivă din capacitatea de a împleti termenii cei mai distanți ; 
“contrariilor le şade bine impreună; din cele diferite se naşte cea mai frumoasă 
armonie” este concluzia la care ajunsese încă devreme Heraclit, care îmbie foarte bine 
impactul pe care îl provoacă asocierea unor cuvinte diferite, stranii, exotice.ă 

O altă trăsătură specifică manierismului este cultismul (cultivat de scriitori ca 
Gangora, Mallarmé, Eliot), care amestecă un metaforism ilogic cu elemente de erudiție 
rafinată. 

Enigmaticul derivă dintr-o metaforă paralogică ce vorbeşte limpede în mod obscur 
şi îl forțează pe cititor să-şi formuleze o interprtare în stil propriu. 

Caracteristic manierismului nu este faptul că foloseşte metafora în țesătura 
poetică, ci exagerarea folosirii acesteia, precum şi utilizarea cu precădere a metaforei de 


opoziţie.” 


Barocul a urmat manierismului, fiind stilul care a dominat literatura europeană a 
sec. al XVII- lea (1580-1680), caracterizat prin obsesia faţă de grija tropilor, de 
versificaţie şi de puritatea vocabularului. 

Prin formalismul său, generat de conştiinciozitatea referitoare la noutatea 
expresiei, barocul a condus la apariția unei stilistici noi care a antrenat largirea câmpului 
metaforic printr-o conviețuire suprarealistă a termenului concret cu cel abstract; căutarea 
simbolurilor rare şi evocatoare. 

Lărgirea câmpului metaforic a avut ca rezultat apariția unui univers nou de imagini, 
mecanism pe care Boudelaire l-a numit corespondențe. 

In modernism, “metafora devine cel mai fecund mijloc stilistic al fanteziei 
nelimitate a poeziei moderne. ” |! 

Metafora reuşeşte să pună laolaltă să conecteze prin intermediul limbajului 
aspecte materiale inconexabile prin intermediul unei sintaxe a fulgerului. 

Tipurile metaforice întâlnite în modernism: 

> Metafora apozitivă obţinută prin omiterea articolului şi a verbului a fi: 
“chip, scoică sunând ” (Eluard) 
“octombrie, insulă cu profil exact” (Guillén) 
> Metafora genitivală, cea mai des utilizată în lirica modernă, se bazează pe 
disonanţa semantică a termenilor intersectați : 
scrumul stelelor (Montale) 
Realizează o funcție atributivă sau de identificare: paiul apei, oglinzile buzelor 
(Eluard).!? 

Postmodernismul, văzut restrictiv ca un stil hibrid, definitoriu pentru perioada 
contemporană, presupune o anumită continuitate a modernismului. 

Stilistic, postmodernismul se remarcă prin utilizările parodice ale marilor 
procedee retorice tradiționale şi preferinţe pentru figuri neconvenţionale, anacronism, 
tautologia, palinodia sau retractarea. 

În tot acest timp, când în plan literar, metafora îşi desăvârşea forma abordând 
genuri şi stiluri noi şi dobândind o structură cât mai complexă şi grade înalte de 
abstractizare, în plan stilistic capta interesul lingviştilor stâmind numeroase dezbateri şi 


supoziții legate de natura ei. 

În urma discuţiilor legate de entitatea lingvistică la nivelul căreia se produce 
metafora au fost formulate două teorii antagoniste prin supoziţiile şi implicațiile lor: 
teoria substituţiei şi teoria tensiunii. 

Teoria substiutiei (reprezentanți: P. Fontanier, linviştii saussurieni, J. Cohen) 
consideră metafora un trop, o deviație care modifică (metamorfozează) sensul inițial al 
cuvântului. 

Primele idei de valoare sunt emise în antichitate de către Ariostotel în celebra sa 
Poetică, el fiind considerat de către unii lingvişti ca fiind iniţiatorul modelului tropologic, 
având ca argument logic definiţia aristotelică dată metaforei care acordă numelui rolul 
esențial. 

Având la bază conceptele elaborate de Aristotel, teoria retoricii clasice va porni 
de la premisa că metafora este un trop ce ţine de cuvânt luat ca o unitate lingvistică 
separată. 

In acest sens, rolul metaforei este explicat prin teoria substituţiei care presupune o 
deplasare, o extindere a sensului unui cuvânt pe baza unei relații de asemănare. 

Referința indubitabilă în retorica clasică o constituie tratatul de tropologie al lui 
Pierre Fontanier, intitulat Figurile discursului. 

Susținând primatul cuvântului ca unitate linvistică, autorul francez a emis o teorie 
a metaforei ancorată de teoria tropilor. “Tropii sunt anumite sensuri mai mult sau mai 
puțin diferite de sensul primitiv pe care cuvintele aplicate unor idei noi îl oferă în 
exprimarea gândirii”. 

Gândirea se compune din idei, iar exprimarea gândurilor prin vorbire se face prin 
intermediul cuvintelor.” 

Fontanier consideră substituția bazată pe polisemie ca fiind baza figurativității 
limbajului. “Figurile discursului sunt aspectele, formele, întorsăturile mai mult sau mai 
puțin deosebite (...) prin care discrursul (...) ne îndepărtează mai mult sau mai puţin de 
ceea ce ar fi fost exprimarea simplă şi banală.” 

G. Genette îl considera pe Fontanier ca fiind ultimul mare retorician francez un 
saussure al retoricii, pentru efortul pe care acesta l-a depus în scopul structurării 


repertoriului haotic al figurilor limbajului.” 

O altă personalitate marcantă a lumii antice este autorul latin M. T. Cicero care a 
emis teorii valoroase despre metaforă. 

În primul rând, el consideră că metafora s-a născut din necesitatea numirii obiectelor şi 
fenomenelor înconjurătoare, dintr-o indigență a limbii care nu posedă suficienți termeni. 
Astfel s-a recurs la expresii precum : piciorul muntelui, cotul râului, urechile acului, 
pentru a denumi termeni noi cu care oamenii veneau în contact (azi aceşti termeni nu mai 
sunt consideraţi metafore ci catachreze). 

Pentru a explica acest fenomen, Cicero foloseşte  comparaţia metaforei cu 
veşmintele care au apărut din nevoia de a ocroti corpul şi care s-au transformat în 
podoabe. Astfel metafora, care a fost necesară la început, a devenit un obiect al desfătării 
retorice. !€ 

Teoria lui Cicero cu privire la metaforă a fost reluată de retoricile antichității până 
târziu. G. Vico a rectificat acestă explicatie (Scienza Nouva, 1725), susținând că metafora 
nu este rezultatul unui proces logic de transfer al unor noţiuni, ci este rezultatul unei 
rațiuni prelogice ce carcterizează prima fază a civilizației omeneşti- faza ei poetică, 
anterioară celei filosofice. 

T. Vianu îl consideră pe G. Vico primul teoretician al animismului primitiv 
precizând că oamenii au tendinţa să denumească diversele aspecte ale naturii prin cuvinte 
întrebuințate la origine pentru anumite părți ale corpului: gura unui râu, piciorul 
muntelui, vână de apă, măruntaiele pământului, metafora fiind expresia unei personificări 
sau chiar a unui mit. 

Cicero aderă la ideea cum că figura, metafora este o novato forma- o abatere, o 
greşală în raport cu codul, o deviere față de modurile uzuale de folosire a limbii. 

Dumarsis a preluat această idee a devierii şi a considerat termenul tehnic de figură 
ca fiind el însuşi o metaforă: “Acest cuvânt are el însuşi un sens figurat. Este o metaforă 
(...) Expresiile figurate au şi o modificare particulară şi în virtutea acestei modificări 
particulare recunoaştem o specie aparte a fiecarei figuri.” 

Teoria tensiunii, având ca adepți pe E. Benveniste, M. Black, M. Beardsley, A. 
Richards, tratează metoda prin prisma semanticii, considerând efectul ei ca fiind produs 
nu la nivelul cuvântului izolat ci la nivelul frazei, ca un tot unitar. În acest caz, metafora 


devine un fel de predicaţie nonpertinentă, producându-se la nivelul frazei ca întreg. 

Acest nou tip de teoretizare a metaforei este abordat de Emile Benveniste, care 
trasează distincția între semantică şi semiotică, considerând fraza ca unitate semantică, 
purtătoare a semnificației complete minimale, iar cuvântul este unitatea semiotică, semn 
în cadrul codului lexical. Astfel, fraza devine o unitate de discurs compusă din semne, 


SCOE E d a 18 
fără însă ca ea însăşi să fie un semn. 


In lucrarea sa, Filozofia Retoricii, I.A. Richards redefineşte retorica — “o 
disciplină filosofică ce vrea să stăpânească legile fundamentale ale folosirii limbajului 
(...); este teoria discursului, a gândirii ca discurs.” Prin susținerea actelor de discurs el 
fundamentează o semantică a metaforei care ignoră teoria semnelor şi a instanțelor de 
discurs. 

Metafora nu mai este un schimb de semnificație ci unul de gânduri, o tranziție între 
contexte. 

In viziunea lui Richards, metafora se constituie din interacțiunea între conținut 
(ideea subiacentă) şi vehicul, “ideea sub semnul căreia este aprehendată cea dintâi.” 

O atitudine decisivă în dezbaterea metaforei este luată de Max Black prin articolul 
Metaphors din lucrarea Models and Metaphors. Analizând semantic enunţul la nivelul 
căruia se realizează metafora, Black îşi focalizează atenţia asupra unui singur cuvânt, 
unul particular, care este folosit în sens metaforic. El numeşte cuvântul focus şi îl izolează 
de restul cuvintelor non-metaforice ale frazei, desemnată prin frame. 

“Folosirea metaforică a termenului focar rezultă din raportul dintre focar şi 
cadru (...), dintre sensul nedivizat al enunţului şi sensul focalizat al cuvântului. "2 

Astfel, deşi metafora se produce la nivelul întregului enunţ, ea focalizează asupra 
unui singur cuvânt care devine purtătorul identității semantice modificate de metaforă. 

In lucrarea Metafora vie, Paul Ricoeur a dezbătut cele două teorii restrictive, 
transgresâdu-le şi adoptă un mod de abordare hermeneutic în urma căruia elaborează 
conceptual de metaforă vie. 

Ricoeur analizează teoria substituţiei şi pe cea a tensiunii prin prisma conceptelor 
formulate de susținătorii celor două teorii, aducând argumente pro şi contra, subliniind 


aspectele importante şi valoroase ale celor două puncte de vedere şi concluzionând în 


manieră proprie. Astfel, Ricoeur apreciază că în locul metaforei poate fi găsit doar 

corelând substituţia cu interacţiunea, acesta fiind, de fapt, între frază şi cuvânt, predicaţie 


şi denumire. 


1.2. STRUCTURA METAFOREI 


Descrisă într-un mod simplist, metafora este o comparaţie substanțială între doi 
termeni, în absenţa termenilor de comparație. 

“Structural, metafora este o sintagmă formată din doi termini non-identici ca 
semnificant, dar care se intersectează într-un virtual punct comun numit intersecţie 
semică. ” (Is). 

Termenul de intersecție semică este emis de Grupul u şi desemnează acele 
trăsături semantice identice celor doi termeni care compun figura. 

În lucrarea Introducere în stilistică, Emilia Parpală propune două exemple pentru 
analiza semică a seriei metonimice şi respectiv, metaforice. 

Analiza liniei metonimice foloseşte versul lui D. Bolintineanu se abate tăiosul fier 
pentru a evidenția caracterul substituţiei şi anume, prezența unor seme comune în 
structura semantică în structura semantică a celor doi termeni. 

În versul amintit are loc o substituție a termenului sabie cu fier, posibilă prin 


coincidenta foarte mare a semelor lor: 


A — sabie: [+substanţă] B— fier: [+subst] 
[+corp terestru] [+corp terestru] 
[+-corp natural] [-organic] 
[+solid] [+solid] 
[+metal] [+metal] 
[+-armă albă] 


Pentru seria metaforică, exemplul ales este versul eminescian când noaptea-i o 
regină lunatică şi brună. 


A [noaptea] — [-substanţă] [- senzorial] [+aspect al realităţii fizice] 

[- luminozitate] [+soare la orizont] 


B [regina] — [+substanţă] [+corp terestru] [-+-corp natural] 


[+-organic] [+uman] [+persoan[ care guvernează] 
C [brună] — [-substanţă] [+senzorial] [+vizual] 
[+-culoare] [+luminozitate] 

Se produce astfel o amalgamare: A+C şi B+C, iar prin medierea contextului (M. 
Mancas), sau intersecţiei semice, se observă compatibilitatea ridicată a celor doi termini 
(A şi B). 

Se observă astfel că cei doi termeni astfel disjuncți se intersectează semic doar în 
contextul semic individual. 

M. Mancas concluzionează, susținând că diferența dintre metonimie şi metaforă 
constă în prezența sau absența semelor identice ale celor doi termeni care compun 
figura.” 

Semele termenului intermediar (de cele mai multe ori absent) sunt extinse de 
metaforă până la reunirea celor doi termeni. 

In metafora cicoarea ochilor, Lucian Blaga foloseşte două lexeme distincte în 
planul paradigmatic, dar care proiectate pe axa combinării devin echivalente prin 
intermediul extensiei semelor termenului intermediar : albastrul, în cazul nostru. 

Semele comune celor două lexeme se regăsesc în semele lexemului intermediar 
subînţeles, albastru. 


O reprezentare grafică a acestei metafore poate arăta astfel: 


cicoarea 
semnifică: METAFORA 
- claritate 
- sinceritate 
- speranță 

Descompunând mecanismul metaforic se observă că la baza acestuia stau două 
sinecdoce: 

- în prima sinecdocă, intersecția semică este o sinecdocă particularizantă 
a lexemelor cicoare şi ochi. 

- a doua sinecdocă este una generalizată şi o întâlnire în metafora 
cicoarea ochilor. În această sinecdocă a intersecţiei semică, termenii 
îşi pierd individualitatea prin adiționarea şi prin generalizarea semelor 
din zona lor comună.” 

Un alt exemplu reprezentativ pentru mecanismul metaforic îl constituie exemplul 
lui Pascal, un caz intermediar între demersul literar şi cel ştiinţific: “Omul nu este decât o 
trestie, cea mai slabă din natură, dar o trestie gânditoare. ” 

În acest caz, metafora este corectată printr-o sinecdocă cu scopul de a îndepărta 
rigiditatea pe care pare să o impună trecerea ei (metaforei) prin intersecția semică. 

Metafora introdusă prin intermediul unei negaţii şi a unui adverb restrictiv are în 
componența sa cele două lexeme om şi trestie care se intersectează în semul fragilitate 
care apare în structura de suprafață prin intermediul lexemului “slabă”. 

Sinecdoca este una generalizată şi este introdusă la rândul ei prin conjuncția 


SI 24 
adversativă dar. 


fragilitate 


Un alt exemplu de metaforă corectă este dat de definiția lui P. Guirand: retorica 
este stilistica anticilor.. Metafora este retorica este stilistica, iar corectarea ei se face prin 
intermediul lexemului antici. 

Intersecţia semică este limbajul figurat — semul care intersectează cele două 


lexeme ale metaforei- stilistica şi retorica. 

Cel de-al treilea exemplu de metaforă corectată se găseşte într-unul din textele 
analizate în Retorica generală, fiind versul lui H. Juin în vârful chiparosului, această 
lance imobilă.” 

Cele două lexeme ale metaforei chiparos şi lance se intersectează metaforic la 
nivelul semnificatului: chiparosul are forma lanceolată care sugerează forma ascuțită a 
unei lance. 

Corectarea metaforei se face prin intermediul semului imobilitate care se 


regăseşte inclus în ambele lexeme. 


chiparos formă lanceolată 


Chiparosul este un simbol oximoronic fiind considerat atât arbore funerar cât şi 
simbol al vieții, în timp ce lancea este simbol al focului, al soarelui şi al puterii, fiind o 
identitate oximoronică contradictorie.“ 

În lucrarea Introducere în stilistică, Emilia Parpală preia şi analizează toate cele 
trei exemple, atrăgând atenția asupra faptului că, în toate aceste cazuri, corectarea se face 
prin hipalagă. 

“Transferul semantic implică relaţii de vecinătate: epitetul care convine primului 
termen este atribuit celui de-al doilea, ca epitet metaforic ori metonimic, formând uneori 
o sintagmă oximoronică. ” ” 

Deşi în ideea de unitate a limbajului poetic, în lipsa unei diferențe de natură 
semică între cele două serii, metonimică şi metaforică, ultimele decenii au înregistrat 
multe contestaţii ale teoriei jackobsoniene, totuşi, analiza semantică de text vine în 


sprijinul diferenţei originale dintre metaforă şi metonimie, adică analogie şi substituție. 

1.3 TIPOLOGIA METAFOREI 


În funcţie de numărul termenilor implicați în construcţia metaforei se descriu 
două tipuri ale acesteia. 

1. Metafora in praesentia (coalescenţa) se realizează prin suprimarea parțială de 
seme ca şi comparaţia metaforică, sinecdoca şi antonomaza generalizată, justificând 
oarecum afirmația conform căreia metafora este o comparaţie concisă căreia îi lipseşte 
comparativul ca. 

Este adevărat că datorită caracteristicilor ecuaționale unele dintre metaforele de 
acest tip pot fi dezvoltate în comparații. 

Ex : cicoarea ochilor — ochi ca cicoarea — ochi albaştrii ca cicoarea 226 

2. Metafora in absentia (cu un termen), adevărata metaforă în opinia anticilor, 
implică o intersecție semică largă şi obligativitatea contextului. 

Pentru exemplificare, Grupul u foloseşte textul “Privighetoarea zidului, scânteie zidită/ 


E) 


Ciocul acesta, acest dulce declic, prizonier al varului”, doar contextul (şi eventual 
epitetele) ne conduc spre termenul metaforizat- comutatorul electric. 

Metafora in absentia este rezultatul unei operaţii de suprimare- adjoncție de 
seme/sememe. 

Conferind metaforei un rol esențial, Lucian Blaga identifică două tipuri de 
metafore: 

1. Metaforele plasticizante “se produc în cadrul limbajului prin apropierea unui 
fapt de altul, mai mult sau mai puţin asemănător (...) apropierea (...) se face exclusiv în 
vederea plasticizării unuia dintre ele. (...) Metafora plasticizată ţine loc de concret în 
ordinea abstractaţiunilor. "% 

2. Metaforele revelatorii “rezultă din modul specific uman de a exista, din 
„30 


existența în orizontul misterului şi al revelării. 


Exemple de metafore revelatorii : “Soarele, lacrima Domnului/ Cade în mările 


> cc > 


somnului”, “Cenuşa îngerilor arşi în ceruri/ Ne cade fulguind pe umeri şi pe case.” 
In concepția lui Lucian Blaga, metafora este o dimensiune ontologică a destinului 


A a rara A muti all Henna 
uman şi de aceea, solicită eforturile antropologiei şi ale metafizicii. 

În paralel cu Lucian Blaga, Tudor Vianu identifică, într-un studiu amplu pe care îl 
dedică metaforei, o categorie pe care o numeşte metafora simbolică sau metafora 
poetică şi care este de fapt echivalentul metaforei revelatorii. 

O categorie aparte este metafora-ghicitoare- un joc intelectual determinat de 
tabuizarea obiectului, în care metafora “circumscrie obiectul, dar, în loc să îl reveleze, 
tinde mai curând a-l întuneca. ”” 

Metafora ghicitoare se remarcă prin ingeniozitatea conexiunilor semantice care se 
operează în jurul obiectelor, impunându-se o dublă relație ludică: 

a) cu semul al cărui referent este metaforizat; 

b) cu receptorul care va completa mecanismul eliptic al metaforizării. 

Exemple: “Sunt două păduri întinse/ Două ape aprinse” (sprâncenele şi ochii) ; 

“Am două gheme negre/ Cât le-arunc atât se duc ” (ochii). 

Din punct de vedere structural, ghicitoarea se constituie dintr-o “metaforă sau un 
şirde grefe metaforice care sugerează termenul metaforizat, absent din discurs, dar supus 
identificării. ”” 

Un tip de metaforă, puţin frecvent în literatura modernă este metafora 
textualizată al cărei in telectualism preferă dezvoltările simbolice. 

Luând în considerare criteriul morfo-sintactic putem clasifica metafora astfel: 

1. metafora substantivală — cea mai frecventă datorită bogăției morfologice a 
numelui, este la rândul ei: 

a) metafora apoziţie, de tip coalescent, poate să-şi anuleze carcterul 
explicit printr-o simbolizare, cum este în cazul metaforei lui Nichita Stănescu- /eoaică 
tânără- iubirea, sau poate fi o metaforă cu apoziţie dezvoltată, ca : greierii, sonori 
sâmburi ai beznei la M. R. Paraschivescu, ori zburători cu negre plete, umbră fără de 
noroc la Eminescu. 

b) metafora genitivală : iarna e plină de zumzetul tainelor, când izgonit 
din cuibul veşniciei (Lucian Blaga). 

c) metafora în acuzativ: “Pe coarde dulci de linişte/ Pe harfe de - 
ntuneric ”, “Pe coastă-n vreji de nouri creşte luna” (Lucian Blaga). 

d) metafora în vocativ : “Şi-ar înflori pe buza ta atâta vrajă/ De n-ai fi 


frământată,/ Sfânto,/ De voluptate-ascunsă a păcatului? ” (Lucian Blaga). 

2. metafora verbală — mai puţin frecventă decât cea substantivală, poate fi 
întâlnită în contexte care interferează cu: 
a) personificarea, în exemplele: “Pe uliți, subțire şi-naltă/ Ploaia umblă 
pe cataligi” sau “Sufletul satului fâlfăie pe lângă noi.” 
b) superlativul stilistic- “Atâta linişte-i în jur, de-mi pare că aud / Cum se 
izbesc de geamuri razele de lună.” 
c) comparaţia- “Din streaşina curat-a veşniciei/ Cad clipele ca picurii de 
ploaie.” 
3. metafora adjectivală — este, de fapt, un epitet metaforic cum se observă din 
exemplele : “Văzduh topit ca ceara-n arşița de soare/ Curgea de-a lungul peste mirişti 


‘ 


ca un râu” sau “...dorul sugrumat/ Şi frânta bucurie de viață?” ; “Şi mă dezmierzi cu 


frunza jucăuşe. ” (Lucian Blaga). 


20 


2. LUCIAN BLAGA- DESPRE METAFORĂ 


Adept al ideii- aspectele stilistice nu istovesc creația, Lucian Blaga dedică un 
întreg capitol din Geneza metaforei şi sensul culturii studierii substanței care, alături de 
stil, este considerată pilonul operei literare în particular, şi culturii în general. 

Metafora, concept fundamental al filozofiei şi operei lui Blaga este o substanță a 


‘ 


creațiilor care spre deosebire de substanța lucrurilor materiale “nu posedă o semnificație 
şi un rost prin ea însăşi; aici substanța ține parcă totdeauna loc de altceva; aici 
substanța e un precipitat, ce implică transfer şi o conjugare de termeni ce aparțin unor 
regiuni sau domenii diferite. Substanţa dobândeşte aşa-zicând un aspect metaforic. ” *” 

Este un lucru evident că, în vocabularul lui Blaga, conceptul de metaforă implică 
valențe şi sensuri diferite de metafora din manualele de stilistică unde aceasta este 
considerată un mijloc al stilului. Pentru Lucian Blaga, metafora nu este integrată în stil, 
chiar mai mult, ea devine alături de stil componentele polar solitare ale unui act 
creator.” 

Filosoful consideră metafora ca fiind substanța nu numai a artei, ci a creației în 
general, îmbogăţindu-i foarte mult conținutul: “de substanța unei opere de artă, a unei 
creaţii de cultură, ține tot ce e materie, element sensibil sau conținutul ca atare, 
anecdotic sau idee, indiferent că e concret sau mai abstract, palpabil sau sublimat. ” ” 

Poetul înglobează în sfera metaforicului tot ceea ce ţine de creație, dar înainte de 
aceasta, operează în cadrul conceptului de metaforă o disociaţie care va avea consecințe 
pentru cursul ulterior al demonstraţiei, atribuind metaforei o dublă etiologie: 

> dezacordul dintre concret şi abstracțiune, pentru tipul I, sau metafora 
plasticizantă; 


> modul specific uman de a exista în orizontul misterului şi al revelării pentru tipul 


al II-lea, respectiv metafora revelatorie."” 

2.1 METAFORA PLASTICIZANTĂ 


În viziunea lui Blaga, metafora plasticizantă este rezultatul efortului depus de 
spiritul uman în scopul concilierii abstractului cu concretul, încercând să-l transpună pe 
cel dintâi în termenii celui de-al doilea."$ 

“Metaforele plasticizante se produc în cadrul limbajului prin apropierea unui 
fapt de altul, mai mult sau mai puţin asemănător, ambele fapte fiind de domeniul lumii, 
date închipuite, trăite sau gândite. Apropierea între fapte sau transferul de termeni de la 
unul asupra celuilalt se face exclusiv în vederea plasticizării unuia dintre ele. ” ? 

În argumentarea discursului său, Blaga foloseşte două metafore ilustrative: 
rândunicile pe firele de telegraf nişte note pe un portativ şi cicoarea ochilor. 
acele noțiuni care altfel ar fi exprimate prin abstracții. Metafora de tip A concretizează 
astfel faptul pe care îl numeşte fără a-i aduce nici un plus de semnificații- ea precizează, 
sensibilizează, dar nu sporeşte gândirea.“ 

În cazul metaforei cicoarea ochior, culoarea ochilor este indicată sugestiv, plastic 
şi chiar mai exact decât s-ar putea face, prin intermediul adjectivului “albastru” care este 
un termen abstract, în general, deoarece “metaforele acestea sunt destinate să redea cât 
mai mult carnația concretă a unui fapt, pe care cuvintele, pur descriptive, întotdeauna 
mai mult sau mai puţin abstracte, nu-l pot cuprinde în întregime. ” *' 

Altfel, după cum argumentază Lucian Blaga, puţini spun că plasticizăm un 
complex de fapte prin altul, în anume privințe asemănător cu specificaţia că în realitate 
nu plasticizăm un fapt prin alt fapt prin expresia altui fapt. 

Metafora plasticizantă este generată de incapacitatea semantică a cuvintelor de a 
reda concretul, acestea fiind atât de anemice încât “ar fi nevoie de un alai infinit de 
vocabule, esenţiale şi de specificare, pentru a reconstitui cu mijloace de limbaj faptul 
concret.” Metafora plasticizantă se naşte din necesitatea de a restaura congruența între 
concret şi abstract, ea fiind acea tehnica compensatorie care, departe de a îmbogăţi în 
vre-un fel faptul la care se referă, este menită să “completeze şi să răzbune neputințe 

expresiei directe, sau mai precis, să facă de prisos infinitul expresiei directe. 

Diferită radical din punct de vedere al mecanismului psihic de metafora 
revelatorie, metafora plasticizantă conduce la un mod ontologic cu totul diferit. 

În concepţia lui Blaga, metafora plasticizantă a apărut cu mult îninte de apariţia 
istoriei, adică în acel timp în care nu seprodusese încă în om acea mutație ontologică prin 
care el să devină pe de-a-ntregul om. 

“Metafora plasticizantă nu are o geneză în înţeles istoric şi nu se lămureşte prin 
împrejurări de natură istorică. Geneza metaforei plasticizante e un moment non istoric, 
care ține de geneza constituţiei spirituale om ca atare . Metafora plasticizantă nu are un 
aspect dictat de necesitănțile temporale, de exigențe care pot să se declare şi pe urmă să 
dispară. Metafora ţine definitiv de ordinea structurală a spiritului uman. Descrierea, 
analiza şi explicarea ei fac împreună un capitol de antropologie.” i 

În accepțiunea blagiană, istoria şi preistoria sunt două noțiuni ambigue; pe de o 
parte, istoria este modul ontologic specific uman identificată de poet ca şi creație 
culturală iar omul preistoric este un pre-om care,trăind într-un cadru paradisiac- animalic, 
nu creează cultura; pe de altă parte însă, Blaga elogiază culturile anistorice de tip organic. 

Creatorul metaforei plasticizante este pre-omul, iar geneza sa este una foarte 
timpurie, intr-un stadiu preistoric, în consecință ea este o problemă de antropologie şi nu 
de istorie sau sociologie. Metafora plasticizantă a apărut dintr-o necesitate a spriritului, 
chiar şi în stadiul sau pre-uman, de a simetriza dezacordul între abstract şi concret. 

Atacând teoria conform căreia metafora s-a născut din mentalitatea rabuizantă, 
filosoful contraargumentează inversând raportul; fabu-ul, este de părere Lucian Blaga, s-a 
impus tocmai ca urmare a descoperirii de către om a tehnicii metaforizării, care-i permite 
substituirea noțiunilor, numirea aceluiaş fapt printr-un alt termen decât cel propriu. 

“Într-adevăr mentalitatea tabuizantă presupune existența prealabilă a modului 
metaforic. Si iată de ce. Omul, trăind într-o societate, nu poate să nu vorbească despre 
obiectele tabu. E constrâns la această viaţă şi de realități. Vorbirea despre sau aluziile la 
obiectele tabu i se impun necontenit. Noi credem în consecință că aceste obicte sau fiinţe 
nu ar fi devenit niciodată tabu dacă omul nu ar fi fost învestit din capul locului cu 
posibilitatea de ale numi indirect, metaforic. De abia putinţa prealabilă a omului de 
designa obiectele prin circumscriere metaforică, a făcut, la dreptul vorbind, posibilă 

tabuizarea obiectelor, şi cu aceasta interdicția de a le spune pe nume”. 

Geneza metaforei nu este legată de apariția conștiinței magice, aceea mentalitate 
cu totul particulară şi trecătoare în evoluția omenirii, deoarece omului dominat de 
această conştiinţă magică nu i-ar fi venit ideea să boteze ființele de care se temea altfel de 
cum se numeau (Moş Martin, respectiv Cel de pe comoară) decât ca urmare a 
descoperirii faptului că “în locul unui cuvânt poate fi pus altul, care, fără a fi sinonim, să 

spună indirect, acelaşi lucru. 


METAFORA REVELATORIE 


Metafora revelatorie sau metafora de tip II, cum o numeşte Lucian Blaga, departe 
de a concilia abstractul cu concretul, întregind expresia directă a faptelor la care se referă 
(cum este cazul celei plasticizante), are rolul de a spori semnificaţia acestora, încercând 
să scoată la iveală ceva ascuns despre faptele pe care le revelează; prin intermediul 
mijloacelor concrete, imaginare, metaforele revelatorii încearcă revelarea unui mister. 

“Metaforele revelatorii încearcă într-un fel revelarea unui mister, prin mijloace 
pe care ni le pune la îndemână lumea concretă, experiența sensibilă şi lumea 
imaginară. ” * 

Ciobanul din Miorița nu plasticizează o noţiune atunci când îşi imaginează 
dispariția sa ca o nuntă şi numeşte moartea a lumii mireasă, ci el dezveleşte o latură 
ascunsă a morții. El are o viziune inedită asupra trecerii în neființă, o înțelegere 
paradoxală a extincțiunii. “ 

“Când de pildă ciobanul din Mioriţa numeşte moartea a lumii mireasă şi pieirea 
sa o nuntă el revelează, punând în imaginar relief, o latură ascunsă a faptului moarte. 
Metafora îmbogățeşte în cazul acesta însăşi semnificația faptului la care se referă şi 
care, înainte de a fi atins de harul metaforelor în chestiune, avea încă o înfăţişare de 
taină pecetluită.” °$ 
Acelaşi lucru se întâmplă cu celelalte metafore oferite ca exemplu :“În somn, sângele 


meu ca un val/ Se trage din mine/ Inapoi în părinți”, “Cenuşa îngerilor arşi în ceruri/ Ne 


cade fulguind pe umeri şi pe case” sau în metafora “Soarele, lacrima Domnului/ cade în 

mările somnului”, unde, dincolo de țesătura metaforică descoperim semnificații 
nebănuite. 

“Aceste metafore nu plasticizează numai nişte fapte în măsura cerută de 
deficienţa numirii şi expresiilor directe, ci ele suspendă înţelesuri şi proclamă altele. ” * 

Dată fiind complexitatea lor şi bogăția de semnificaţii, metaforele revelatorii au 
cu totul o altă origine decât cele plasticizante, născute din “modul specific uman din 
existența în orizontul misterului şi al revelării ”, şi fiind considerate ca prime simptome 
ale ace stui tip de existenţă, îşi plasează geneza în “momentul când omul devine în adevăr 
om, adică în momentul când se aşează în orizontul şi dimensiunile misterului ”. 

În viziunea filosofului, omul devine om cu adevărat în momentul în care 
depăşeşte orizontul lumii date şi începe să trăiască prin mister şi revelare- acesta este 
momentul în care începe istoria. 

Într-o altă ordine de idei, omul devine om, adică se diferenţiază de toate celelalte 
animale, în momentul în care acesta creează cultura, “produsul permanent, corolar al 
modului ontologic specific uman şi ale structurilor sale abisale”. 

Parafrazându-l pe Aristotel, Blaga concluzionează “omul este un animal 
metaforizant”, înțelegând prin aceasta o suprimare a animalității, o geneză în care 
"trebuie să vedem o izbucnire a specificului uman în toată amploarea sa.” du 
Prin emiterea acestei teorii, Lucian Blaga învesteşte omul cu suprema calitate la care 
acesta aspiră. 

Contemporan cu Lucian Blaga, un alt om de cultură, Tudor Vianu, se apleacă într- 
un studiu amplu asupra metaforei pe care o consideră poezia însăşi. 

În Problemele metaforei, 1957, Vianu îşi concepe analiza sa după acelaşi plan ternar ca şi 
Blaga : geneză, funcţii, tipologie, având acelaşi principiu al centralităţii funcţiei.” 

“Foarte de timpuriu s-a înţeles că, silindu-ne a ne afla originile metaforei, 
funcțiunile pe care le îndeplineşte şi structura ei, putem spune că ne-am însuşit 
cunoştinţele esenţiale în ce priveşte izvoarele poeziei, rolul ei în ansamblul spiritului, şi 
forma ei caracteristică.” * 

Conform principiului funcțional, metafora devine un mijloc de expresie, o 


problemă estetică a limbii, un obiect al stilisticii pentru Tudor Vianu, la care domină 


aspectul stilistico-retoric, şi este mijloc al cunoaşterii, o problemă de filozofie şi 

psihologie, obiect al filosofiei stilului pentru L Blaga, pentru care este important aspectul 
cognitiv şi creativ compensatoriu al metaforei.” 

“ Ca şi Lucian Blaga, Tudor Vianu optează pentru metafora fondatoare, bazată 
pe analogie; condiția analogiei este dublată de perceperea simultană a diferenței dintre 
termenii metaforizanţi. Blaga vorbeşte despre metaforă într-un discurs circular 
metaforic, la Vianu se constituie un discurs metalingvistic în care sunt implantate, prin 
citare, metafore. ” ” 

Spre deosebire de Blaga, care îşi susţine tezele despre metaforă cu o logică 

personală, atractivă prin redudanța imagistică, T Vianu escavează arheologic, descrie 
conceptul analitic, argumentând ştiinţific. 
În timp ce Blaga plasează geneza metaforei în timpul preistoric, T Vianu, argumentând 
etnologic şi poetic, susține “nu odată s-a produs raționamentul potrivit căruia vechimea 
originară a metaforei ar rezulta din faptul că limbajul omenesc este prin esența lui 
metaforic, că toate cuvintele limbii sunt metafore. Apariţia metaforei ar fi, deci, 
contemporană cu limba (...). Analiza dovedeşte, aşadar, că metafora nu este un procedeu 
originar al spiritului (...), ci un procedeu mai tardiv, contemporan cu apariția puterilor 
mai înalte ale inteligenţei. Cercetarea etnologică a dovedit şi ea că metafora, deşi apare 
în stadii destul de primitive ale societăților omeneşti, nu poate fi totuşi semnalată în 
primele lor faze. ” ” 

Din această viziune asupra genezei metaforei şi ca o consecinţă la tradiţia retorică, 
tipologia metaforei la Vianu este una multiplă şi surprinzător de laxă. 

Metafora este plasată în cadrul foarte larg al substituirii şi 1 se subordonează alegoria, 
epitetul metaforic, metafora metonimică şi chiar şi simbolul metaforic. 

Vianu încheie Problemele Metaforei prin câteva observaţii fugare, dar esențiale 
asupra metaforei simbolice- tropul “care posedă valoarea artistică cea mai înaltă (...). 
metafora simbolică sau infinită este, din această cauză, aceea care mijloceşte lucrarea 
cea mai productivă a imaginaţiei şi aceea care produce, prin nedeterminarea ei 
sugestivă, starea poetică prin excelență.” 3 
Acest subiect va fi reluat în Observații asupra Metaforei Poetice din 1961, unde 


Vianu va trasa o sinonimie între cele două concepte: metafora simbolică- metafora 


poetică. 

Considerată un fapt de limbă, alcătuit prin suprapunerea unor planuri succesive, aparente 
şi ascunse, metafora simbolică este caracterizată de fond difuz şi mobil, structură 
semantică adâncă şi nelimitată. 

Ca urmare a acestor precizări, putem concluziona că metafora simbolică este 


pentru Tudor Vianu ceea ce este metafora revelatorie pentru Lucian Blaga. 


2.2.1 Metaforă şi simbol 


“Metafora este o substituție analogică de sememe, în baza intersecţiei semice, ” o 
schimbare de sens prin care, pe baza asemănării şi abstracţiei, se impune, în expresia 
lingvistică, un nou termen, neprevăzut, surprinzător; metafora reţine un atribut particular 
al termenului lingvistic pe care îl evidenţiază foarte mult, aşa încât acesta le domină pe 
toate celelalte. 

Metasemem, prezenţă a codului, metafora este ea însăşi un microcontext care nu 
are în mod necesar relaţii cu macrocontextul sau cu un dat extralingvistic. 

“Sensul propriu al cuvintelor metaforizate dispare în context, iar transferul semantic 
rămâne şi în afara lui; extras din context, sensul simbolic al cuvântului simbolizat 
dispare, iar în context el coexistă cu cel propriu.” 

A. Greimas consideră metafora străină sensului în care ea este inserată, iar 
interpretarea ei posibilă doar prin respingerea sensului propriu, a cărui incompatibilitate 
cu contextul îl orientează pe cititor spre procesul particular al abstracţiei metaforice,” iar 
M. Le Guern afirmă că “aceasta este caracteristica specifică a metaforei: obligând de la 
a se abstrage la nivelul comunicării logice un anumit număr de elemente de semnificaţie, 
ea permite de a se pune în relief elementele menținute; prin introducerea unui termen 
străin isotopiei contextului, ea produce, la un alt nivel decât acela al unei informaţii 
pure, evocarea unei imagini asociate pe care o percepe imaginația şi care exercită 
răsunetul ei asupra sensibilităţii fără controlul inteligenţei logice, căci ține de natura 

imaginii introduse prin metaforă de a scăpa acesteia. 

S. Ullmann reprezintă schimbările de sens ale metaforei prin schema: 


S1 S2 


Notând numele cu n şi sensul cu s, termenii nı şi n2 sunt numele corespunzătoare 
sensurilor sı şi s2. Termenii diferiți (nı, n2) prin sensurile lor (s1, s2) pot să se potrivească 
unul cu celălalt aşa încât nı prin potrivirea cu s2 poate fi folosit în loc de n2, cum se poate 
observa cu uşurinţă în versurile următoare (Echinocțiu): 

Popi negrii vestind sub pământuri soarele 

cu fluiere greerii umblă 
unde substituirea devine posibilă prin asemănarea de sens între popi negrii (nı) şi greieri 
(n2). În acest caz, metafora se realizează, la nivelul schemei, prin ridicarea lui s2 la ni, 
sensul sz “închizându-se” în planul de suprafață în nz printr-o identificare a celor doi 
termeni la nivelul logicului : greerii sunt popi negrii.’ 

Există, de asemenea, un al doilea caz în care sensul indicat nu se mai închide în 
planul de suprafață, ci se deschide într-un plan de adâncime, aşa încât nu se mai poate 
realiza o identifiare pe axa logicului a termenilor pentru echivalarea lui nı cu n2, iar 
substituirea lui nı cu nz devine posibilă prin prelungirea axei nz- s2 cu dimensiunea s2- si: 

Noapte. Sub sfere, sub marile 
monadele dorm 

În aceste versuri, stelele sunt monadele, ele sunt în noapte, sub sfere, sub marile. 
Cuvântul devine prin densitatea sensului său un fext al propriilor semnificații, ca urmare a 
deschiderii imaginii în cuvânt.” 

N. Konrad afirma în Etude sur la métaphore că termenul metaforic are tendinţa de 
a se apropia de simbol, chiar păstrându-şi complexitatea unui fenomen deosebit de al 


simbolului: astfel, dacă metafora este folosită frecvent, asociaţia dintre cei doi termeni 

devine una obişnuită, naturală, şi în acest caz, obiectul reprezentat prin termenul 
metaforic va deveni simbolul obiectului pe care acest termen îl designează în semnificaţia 
sa schimbată.” 

Este cazul poeziei Somn a lui Blaga unde termenul sânge devine un simbol pentru 


părinţi ; avem schema 


metaforă 


sala pia iai a i și > 
N 


S2 


simbol 


In somn sângele meu ca un val 


se trage din mine 

înapoi în părinți. 
“Când poetul spune În somn sângele meu ca un val/ se trage din mine/ înapoi în 
părinți (...) termenul figurat este o deschidere a primului termen, prin comparația 
subințeleasă, spre un mister, în aşa fel că termenul figurat îl substituie pe cel propriu 
printr-o disponibilitate de sens, dezvăluindu-se în analogia imaginii ca un rest 
nesubstituibil. ” ®© 

Simbolul se înscrie în sera metalogismelor, fiind acea categorie semiotică ce 

“denaturează relația cu contextul şi cu referentul şi conduce la funcționarea poetică a 
limbajului prin cumul semantic. ” * 
Relația simbolică se formează prin pierderea referinței individuale, simbolul fiind 

“semnul care trimite la obiect prin intermediul altui semn sau prin intermediul altor 

semne, cum este cazul simbolurilor polivalente: 

cc > 
moarte 


“inconştient” 


Somn 
moarte 
inconştient 


pere i-n-c-0-n-ş-t-i-e-n-t 


Altfel termenul simbolic somn (triunghiurile haşurate) are drept referenți semnele 
moarte (în poetica eminesciană) şi inconştient colectiv. (la L. Blaga). 

Dacă pentru metafora, macrocontextul nu este necesar pentru a sprijini efectul 
stilistic, simbolul este ca păianjenul care se topeşte el însuşi în secreția pânzei, el este o 
funcție a contextului, împreună cu care formează un sistem cu autodeterminare. 
Metalogismul îndeplineşte o funcţie predominant poetică, textuală, cu o entropie direct 
proporţională cu polivalenţa sa.” 

În poezia modernă se observă acea tendință anticipată de Goethe că în orice 
producție poetică există întotdeauna un fenomen concret la început, urmat de un stadiu de 
abstracţie pentru ca, la final, să se ajungă la imagine care este, de asemenea, concretă. 

În gândirea poetică aceasta înseamnă că “în simbol imaginea precede ideea, ideea 
se deschide în imagine; mai bine zis imaginea deschide ideea, pentru că partea este totul, 
ea spune ca particular ceea ce nu se poate exprima printr-o idee, după logica gândirii 
simbolice semnificantul nefiind ideea ci o serie de idei, pe care imaginea le deschide prin 
identificarea părții cu totul, în relația dintre imagine şi idee prin care definim semioza 
poetică.” d 

Prezența simbolului în poezie este determinată de momentul “când poetul 
hrănind în el un sentiment sau o gândire pe care raritatea, fluiditatea, fineţea sa le face 
inexprimabile- prin mijloace mai directe, le îmbracă spontan într-o imagine care nu le 


exprimă decăt prin aluzie sau convenție, dar le face prin acest ocol, mai pline, dacă nu 


mai uşor de exprimat, mai inteligibile. Simbolul nu este, ca metafora o simplă 

metamorfoză imaginativă a obiectului. El este mai mult decât atât, este un produs 
original al facultății creatoare a poetului. ” 9 
E. Todoran consideră că simbolul ca sistem este coherența care regrupează toate 
metaforele care se succed într-o anumită țesătură, intrând astfel sub controlul intelectului 
şi facilitându-se astfel descifrarea conținutului logic al mesajului poetic, nu prin 
reducerea imaginii la idee, ci prin “descifrare ei ca idee ce rămâne în ea însăşi imagine, 
în universul imaginar al poetului.” P 
Ca în poezia lui Blaga, imaginea revelatoare a sensului misterului vieții este apropriat de 
cel al morţii : 
Mamă, - nimicul- marele! Spaima de marele 
îmi cutremură noapte de noapte grădina. 
Mamă, tu ai fost odat’ mormântul meu. 
De ce îmi este aşa de teamă- mamă- 
să părăsesc iar lumina? 
În studiul Introducere în stilistică, Emilia Parpală abordează metafora simbolică 
prin prisma tipologiei acesteia; numind două subtipuri de metafore simbolice: 
> Metafora dezvoltată în simbol 
> Simbol dezvoltat în metaforă 
A. Metafora dezvoltată în simbol este cazul acelor contexte care nu sunt simple 
metafore deoarece, cel de-al doilea termen este unul simbolic: noaptea neființei, noaptea 
uitării din contextele eminesciene, sunt metafore simbolice al căror al doilea termen este 
simbolizat, reprezentând moartea. 
“Semnificantul se concretizează prin metaforizare  (viaţă=vis=moarte), iar 
această extensie metaforică a simbolului urmează calea gândirii poetice, interesată de 

imagine, nu de concept. 

s Context IERI ORI somn 


extralingvistic 


Context metaforizare 


lingvistic 


linişte “moarte” 


B. Simbol dezvoltat în metaforă — este cazul simbolurilor arhetipale cărora, prin 
extensie analogică, li s-au atribuit valori metaforice. 

“Într-o viziune naturistă, pământul este, la Eminescu, o mare imagine a naşterii 
şi a morţii în ciclurile vieții, apa- o altă mare metaforă a naturii, în infinită geneză, 
curgere şi devenire. La fel copacul, sămânţa la L. Blaga. Metaforele mitice, construite pe 
constante ale imaginaţiei, cărora li se adaugă miturile metaforizante, reprezintă cazuri 
de redundanţă devaită şi de cadre structurante. Toată această literatură contratextuală 
este o metaforă sprijinită cu un capăt pe sensul simbolic al mitului ori al simbolului 
arhetipal.” ” 

J. Bousquet afirma: “simbolul este un fenomen religios, derivând direct din legea 
participației mentalității primitive ; ca atare, el este în mod deosebit mai frecvent în 
societățile în care religia joacă un rol primordial ; comparația este un fenomen literar 
apărând în epocile în care civilizația laică se dezvoltă.” ” 

Trecerea de la simbolul mitic cu funcţie religioasă în timpurile străvechi, la 
imaginea poetică, la metafora silmbolică, s-a bazat pe procedeul comparației. Între 
simbol şi comparaţie, în procesul substituirii, diferența este una foarte mică şi anume : 
comparaţia are ca punct de plecare o ființă pe care o îmbogăţeşte printr-o imagine, iar 
simbolul acționează invers, pleacă de la o imagine şi ajunge la fiinţa pe care o reprezintă. 
Deosebirea fundamentală dintre cele două figuri este însă una de sens: în timp ce 
comparaţia nu este decât un fel de a vorbi, fară a prezenta un raport real între termenii pe 
care îi apropie, simbolul religios exprimă o realitate aşa cum este ea. O altă deosebire este 


aceea că, față de “simbolul cu fucţie religioasă, comparația este o prezentare laicizantă, 


ce se refugiază din domeniul realului, cucerit de şltiință, în domeniul încă liber al 

imaginației, unde se întâlneşte cu simbolul, în măsura în care el îl transformă în simplu 
mod de exprimare poetică, păstrându-i din vechea reprezentare o anumită funcție 
unificatoare a realității, exprimată poetic în metafora simbolică sau infinită. ” * 
O astfel de imagine cu sensul substituţiei religiosului cu laicul întâlnim în 
Anacreon: Ín vife roşii strugurii par sânii goi 
ai toamnei, care se dezbracă rând pe rând de foi. 
Smulge-i tu din trunchiul lor robust 
şi stoarce-i, 
stoarce-i bulgărilor de pământ 
în gură- ca să-ţi văd mânuţele 
de dărnicie tremurând 
şi degetele umede de must. 
Un exemplu concludent de simbol dezvoltat în metaforă este la Bacovia cuvântul 
Plumb care este, de fapt, o metafora simbolică in absentia. Datorită frecvenței folosirii 
epitetului plumb, acesta ajunge să simbolizeze semnul, adăugând semelor fizice greutate, 
cenușiu, semul psihic dezolare. Simbolul este generalizat ca semn al dezolării 


individuale, sugerând că întreaga existență este deprimantă la fel ca starea celui care 


. > 
emite:! 


Plumb ` 


Dëzolije sses 


Simbolizare 


Plumb 


Metaforizare 


"Existenţă 
dezolantă” 


Funcția poetică a metaforei a fost explicată de poeticianul R. Jakobson, prin dubla 
referențialitate a semnului poetic şi prin cumulul referențial rezultat în urma proiectării de 


echivalente, prin care limbajul poetic se ambiguizează, se opacizează. 

Prin faptul că nu a făcut nici o disfuncție între metaforă şi metonimie, R. Jakobson nu a 
făcut referiri la complexitatea cumulului referențial şi nici la coeficientul de poeticitate 
diferit. 

“ Ca analogie şi ca intersecţie semică a două semne, metafora are o referință 
dublă: referentul substituit să fie deductibil, fie dat spre identificare, ca în metafora- 
ghicitoare. Când apertura metaforică este mare- distanţa dintre termeni este imposibil de 
eludat, cum ar sugera U. Eco- lumea textuală se înstrăinează de cea naturală.” * 

Datorită simbolului convenţional din structura sa, metafora simbolică are trei 
referenţi, iar în cazul metaforei simbolice construită cu simboluri contingente personale, 
aceasta are o referință multiplă, justificând astfel aprecierile lui T. Vianu față de 
metaforă : fond difuz, adânc, intraductibil. 

Astfel metafora simbolică “noaptea ochilor se realizează, prin semioză deschisă, 
conjuncția semnului iconic ochi, ca semnificant, cu referenții semnului simbolic noapte, 
ca semnificat cu semele : negru, întuneric, mister, profunzime insondabilă, neliniște, 
demonism etc.” 

“Metafora simbolică, cea care proiectează pe axa sintagmatică astfel de 
echivalente violatoare de cod, reface lumea în termeni de operă şi face opera în termeni 
de lume. În noile contexte obţinute prin deplasări, rupturi semantice, plinuri şi goluri, 
cantitatea de informaţie şi investirea imaginativă sunt maxime, pentru că sunt difuze, 

imprecise. 


2.2.2 Metaforă şi mit 


Vorbind despre geneza metaforei, în studiul său din Trilogia Culturii, L. Blaga 
afirma că “una dintre cele mai interesante şi învoalate înfloriri ale metaforicului este 
mitul” trasând astfel o legătură foarte strânsă între cele două concepte, considerând chiar 
că metafora şi stilul sunt două aspecte diferite ale plăsmuirii spirituale. 

Putem spune, cu alte cuvinte, că mitul are, pe de o parte, înfăţişarea unei metafore 


şi că, pe de altă parte, el poartă amprentele unui stil. 

Mitul este o poveste care vine prin tradiție, termenul grecesc mythos însemnând 
povestire redată în expresii cu valoarea simbolică ce trimite la anumite fenomene şi 
concepte ale trăirii credințelor. 

Blaga sesiza implicațiile majore ale mitului chiar în viaţa omului modern care, 
deşi a găsit “că trebuie să se dezbare de mituri, ca de un balast inutil, el continuă, fără 
să îşi dea seama, Să trăiască într-o continuă atmosferă mitică”, argumentând prin 
cuvintele noastre care “poartă, în diversă măsură o sarcină mitică. ” ? 

În structura imaginii simbolice, mitul reprezintă forma cea mai complexă, uneori 
fiind rezultatul a numeroase simboluri, semne ale confundării într-un mister, prin care se 
deschide o ultimă cale concepută ca o contopire a aspectelor concrete, particulare ale 
lumii, într-o unitate imaginată ca existența dincolo de realității lumii sensibile. Conceptul 
gândirii simbolice se formează prin perceperea unei trăsături dominante, după principiul 
pars por toto care are rolul dominant şi în formarea metaforei lingvistice, fiind de altfel 


aspectul fundamental care aproprie metafora de mit. 


Schema stratificării sensului poetic ar avea următorul aspect: 


Cuvânt Semnificație 

7” 

(n1 Sa) realitate sensibilă 


Vorbind despre metafora vie, P. Ricoeur consideră că aceasta se află “în slujba 
funcției poetice, prin care limbajul se despoaie de funcţia sa de descriere directă pentru 

a ajunge nivelul mitic, unde funcția sa de a descoperi în sfârşit eliberată ”. 

Accentual cade pe dimensiunea limbajului, dar şi pe funcția mitului, aşa încât a 
metaforiza se asociază permanent cu a mitiza. Conştienţa acestui fapt a fost proprie celor 
mai iluştrii oameni de cultură, între care G. Vico, Herder, Schelling, care au teoretizat 
unitatea ce s-a creat între metaforă şi mit. 

In Scienza Nouva. (1725), Giambatista Vico relevă următoarele : din logica 
poetică “se deduc, ca nişte corolarii, primii tropi, între care cel mai strălucitor şi, astfel 
fiind, cel mai necesar şi frecvent este metafora”, “cei dintâi poeţi au dat corpurilor 
existența unor substanţe insuflețite, atribuindu-le nu numai acea capacitate pe care ei 
înşişi o posedau, adică simţțirea şi pasiunea, în felul acesta au creat miturile, poveştile, 
aşa încât fiecare metaforă ajunge să fie o mică poveste, un mit restrâns”. *? 

Este ideea funcţiei de bază a metaforei şi, în acelaşi timp, a prezenţei şi a rolului 
metaforei în geneza miturilor, pe care o argumentează şi Herder “întrucât omul a 
raportat totul la sine, întrucât totul părea să-i vorbească lui, celui ce participa cu toate 
celelalte, sau împotrivă, iubea sau ura, şi îşi reprezenta totul ca omenesc, toate aceste 
urme a ceea ce-i omenesc, s-au exprimat şi în primele nume (...) Astfel totul a devenit 
omenesc, personificat ca femeie şi ca bărbat ; pretutindeni zei şi zeițe acţionând ca fiinţe 
bune sau rele! Furtuna întețită şi dulcele zefir, izvoarele cu apă limpede şi imensul 
ocean- întreaga lor mitologie se află în adâncuri, Verbul şi Numele din limbile vechi, 
precum şi cel mai vechi vocabular se înfățişă astfel ca un măreț Pantheon ”.® 

În această geneză a numelor şi a miturilor, metaforizarea, un “ a metaforiza 
bine”, a relevat asemănările (teza lui Aristotel). Pornind de la definiţia lui Aristotel- 
“metafora este trecerea asupra unui obiect a unui nume care arată un alt obiect, trecere 
fie de la gen la specie, fie de la specie la gen, fie de la specie la specie, fie după raport de 
analogie”, s-a ajuns în final la ideea că metafora este “rezultatul unei comparații 
subinţelese (...) Termenul metaforic care se substituie celui propriu este în parte identic 
cu acesta din urmă şi în parte deosebit de el. Dacă ar exista identitate absolută între cei 
doi termeni, n-ar putea nici un motiv aparent care să ne facă a prefera pe unul dintre ei 
celuilalt.” 8% 

Mai exact chiar, “metafora nu se produce decât atunci când conştiinţa unității 

termenilor între care s-a operat transferul coexistă cu conştiinţa deosebirii lor. 

Transferul metaforic implică o schimbare de orizont , atât sub raport antropologic, 
cât şi ontologic a funcțiilor constructive în înțelegerea omului, cu care sunt învestite 
metafora şi mitul. Limbajul are un rol determinant în formarea miturilor, deoarece limba 
este un focalizator al experienţei spirituale, “tot ceea ce numim mit este condiționat, 
mediat prin limbă, şi aceasta chiar prin faptul că se află în legătură cu un nejuns al 
limbii, cu una din slăbiciunile ei, anume că orice desemnare este inevitabil echivocă, în 
această echivocitate, în această paronimie a cuvântului, aflându-se izvorul şi originea 
tuturor miturilor ” $ 

Din perspectiva filosofiei lui Blaga, metaforicul are o semnificație mai largă, 
“metafora ține definitiv de ordinea structurală a spiritului uman” ; “metaforicul se 
produce prin însuşi actul transferului sau conjugării termenilor, în vederea plasticizării 
sau revelării (...) Una dintre cele mai interesante şi invoalate înfloriri ale metaforicului 
este mitul. Dar un examen al mitului va vădi încă odată acelaşi lucru: că metafora şi 
stilul sunt două aspecte diferite ale plăsmuirii spirituale”. 

Contribuţia lui Blaga constă în primul rând în modul de concepere a statutului şi a 
poziției omului în Univers, punând accent pe necesitatea prezenţei metaforei: “modul 
metaforic nu este ceva care ar putea să fie sau să nu fie (...) Geneza metaforei coincide 
cu geneza omului şi face parte din simptomele permanente ale fenomenului om. ” ii 
El disociază metaforicul situat în cadrul limbajului, definind funcția expresivă şi 
plasticizantă şi prin aceasta delimitând un câmp funcțional omogen al creativității 
metaforice. 

Funcţia revelatorie a metaforicului conduce la justificarea acestuia şi, în acelaşi 
timp, la aflarea bazei şi a unităţii formelor de creaţie culturală şi se recunoaşte “înainte de 
toate în creația metafizică. ” 

Blaga trasează o deosebire care ține chiar de modul şi structura lor între 
“metafora ca nucleu al plăsmuirilor teoretice (în metafizică şi ştiinţă) şi metafora cum o 
găsim în mituri şi artă” * considerând că domeniul tipic al prezenţei metaforei, limbajul 
poetic în cadrul căruia “cuvintele nu sunt numai expresii, ci sunt corpuri, substanţe (...) 
deci devin revelatorii prin însăşi substanţa lor sonoră şi prin structura lor sonoră şi prin 

structura lor sensibilă, prin atribuirea şi ritmul lor. 

Generalizând concepția sa despre cultură, Blaga afirmă: “substanța obiectiv 
întruchipată a creaţiei de cultură de orice natură este în ultimă analiză, şi într-un fel 
oarecare, totdeauna metaforă revelatorie (...) un ţesut, o împletire de metafore 
revelatori”, pentru că însăşi creaţia culturală este “o plăsmuire a spiritului omenesc, o 
plăsmuire de natură metaforică şi de intenţii revelatorii ” care derivă “din modul specific 
uman de a exista, din existenţa în orizontul misterului şi revelării. ” 9! 

Considerând mitul drept creație de cultură a cărui constituţie este determinată 
prin cele două aspecte metaforicului şi stilul. Lucian Blaga caracterizează miturile “ca 
încercări ale spiritului uman de a revela metaforic, analogic şi în material de experienţă 
vitalizată, anume trans-semnificaţii. Miturile sunt plăsmuiri de intenţie revelatorie, şi 
întâile mari manifestări ale unei culturii.” 2 

De asemenea, filosoful diferențiază două tipuri de mituri: “miturile semnificative 
şi miturile trans-semnificative. Miturile semnificative revelează, cel puţin prin intenţia 
lor, semnificaţii care pot avea şi un echivalent logic. Miturile trans-semnificative 
încearcă să rezolve ceva fără echivalent logic. ” 5 

“Cu un termen al lui Blaga, mitul realizează o trans-semnificaţie în metafora 
simbolică sau infinită, în contextul cu care, în câmpul asociativ al imaginii, pot fi 
identificate sensurile cuvântului. ” % 

Metafora revelatorie este exemplificată de Lucian Blaga prin poemul Asfințit 
marin : Soarele, lacrima Domnului 

Cade în mările somnului 
unde ecuația metaforică nu va fi a = b ca în cazul metaforei plasticizante, ci aceasta se va 
extinde prin prezenţa factorului (x), prin care se va realiza deschiderea spre mister, faptul 
(a) fiind doar un semn vizibil al lui (x). 

Deoarece “ un mister solicită, prin latura sa ascunsă, o revelare, nu o simplă 
expresie” şi “revelarea se încearcă prin suprapunerea şi altoirea integrantă peste faptul 
(a)- soarele a imaginei (b)- lacrima Domnului” atunci “ecavaţia ce se va declara nu are 
loc între (a) şi (b), ci între (a+ x) şi (b)” astfel ecuaţia metaforei revelatorii devine: 
(a+x}= (b). 

Concluzionând că “într-o metaforă revelatorie nu interesează aşadar numai 


analogia dintre (a) şi (b), ci dizanalogia, care e tocmai destinată să completeze 

debordant pe (a)”, Blaga argumentează că “în cazul metaforei revelatorii 
inițiativa generatoare porneşte de la o analogie, dar semnificaţia totală, revelată prin 
metaforele de acest tip, se obţine prin suprapunerea analogic-dizanalogică a 
conţinuturilor celor două fapte apropiate. În metaforele revelatorii, dizanalogia are deci 
o funcţie efectivă în construirea metaforei (...). metaforele revelatorii amalgamizează sau 
conjugă două fapte analogic- dizanalogice. ” ” 
Exemplul ales de Lucian Blaga este de fapt un mit unificator în structura intră 
două metafore simbolice, arhetipale: 
> Primul vers trimite la simbolism patern în care simbolul soarele intră “relaţie de 
similaritate cu o sinecdocă lacrima Domnului din aceeaşi paradigmă Dumnezeu- 
Tatăl.” % 

> În cel de-al doilea vers este prezent simbolul matern al apei polivalente 
“metafora verbală cade imprimă imaginii o traiectorie convergentă ; focalizarea 
retorico-filosofică a somnului, ca simbol al inconştientului colectiv şi al matricei 
stilistice. De remarcat, pentru densitatea semantică, faptul că mările somnului 
metaforizează doi termeni simbolici care, receptați ca metafore metalingvistice, 
ar putea desemna extensia orizontală a metaforei şi pe cea paradigmatică, de 
profunzime, a simbolului.” ” 

Sugestiv pentru abordarea unităţii dintre metaforă şi mit este studiul sensului poetic 
al cuvântului lumină în poezia lui Lucian Blaga, întreprins de Eugen Todoran în Mir. 
Poezie. Mit Poetic, după schema propusă de R. Wellek şi A. Warren în Teoria Literaturii: 
imagine, metaforă simbol, mit. 

Exemplul îl constituie versurile din poezia program Eu nu strivesc corola de minuni a 
lumii: Eu cu lumina mea sporesc a lumii taină- 

şi-ntocmai cum cu razele ei albe luna 

nu micşorează, ci tremurătoare 

măreşte şi mai tare taina nopții, 

aşa îmbogăţesc şi eu întunecata zare 

cu largi fiori de sfânt mister... 

Termenul lumină în planul senzorialului are sensul de vizibilitate care, prin 


similitudine cu vizibilitatea razelor de lună conduce la metafora raze de lună pentru 

lumina mea, având loc o deschidere a sensului pentru acceptarea luminii drept un simbol 
al cunoaşterii care “la rândul ei deschide o cale ultimă pentru contopirea aspectelor 
parțiale ale luminii într-o unitate reprezentată ca un real imaginar, dincolo de limitele 
realității sensibile misterul.” 

Misterul devine un cuvânt cu o încărcătură de semnificații cosmologice într-un mit 
poetic. “Într-un sistem poetic propriu lumii operei lui Blaga lumina e un simbol 
totalizator. Prin funcţia lui semantică el tinde să coincidă cu Totul, ca şi semn al unei 
realități transcendente, ce face posibilă circulaţia simbolului lumina de-a lungul tuturor 
nivelurilor realului într-un simbolism interpretat ca semn poetic, un mit al 

transcendenţei, o modalitate de revelare, prin poezie, a orizontului misterului. a 


Cuvânt Semniticatie 

Sensul cuvântului lumină presupune o relaţie metonimică, modificând doar referința 
nu şi structura internă a limbajului “Eu cu lumina mea sporesc a lumii taină. ” 
Prin complementaritate cu metonimia, metafora modifică organizarea semică şi corola de 
minuni a lumii este a lumii taină, astfel că lumina nu denumeşte o lumină oarecare, de la 
imaginea mentală se trece la conceptul de mister, iar lumina devine un simbol care 
denumeşte misterul (razele de lună cu semnificaţia de vizibilitate şi întunecata zare) şi 
face posibilă organizarea semică a metaforei corola de minuni a lumii pe care poetul o 
sporeşte cu largi fiori de sfânt mister.” 
“Mitul, ca ultimă treaptă, concretă, a ideii, în imaginea poetică, pentru 
producerea sensului într-un text poetic, corespunde proiecției unei relaţii paradigmatice, 


a metaforei, pe axa sintagmatică, a metonimiei. În sistemul gândirii poetice, simbolul cu 


40 


funcție mitică e participare şi implică o întoarcere de la frază, de pe axa comunicării 
logice a metaforei, la cuvânt, pe axa comunicării referenţiale a metonimiei, o întoarcere 
de la idee la lucru, pe care cuvântul îl cuprinde ca realitate, prin proiectarea axei 
paradigmatice a mitului spre axa sintagmatică a lucrului pe care îl revelează. ” ° 

In concluzie, conform părerii lui Blaga, miturile semnificative sunt în corelaţie cu 
alegoria, cu deschiderea spre logic caracteristică metaforei plasticizante, iar miturile 
trans-semnificative sunt situate pe acelaşi plan cu simbolul, respingând sistemul 
noțiunilor inteligibile, ca metaforă infinită ele sunt totdeauna un fel de revelări care în ele 
înşile ascund o taină. 

Schema stratului poetic, având ca termeni imaginea, metafora, simbolul şi mitul- 
treptele sensului poetic, arată că nu există o echivalare între logicul corespunzător 
metaforei  plasticizante şi  miticul  metaforei  revelatorii. Aceasta nu exclude 
complementaritatea celor două în regimul imaginarului în țesătura universului poaziei lui 


Lucian Blaga. 

3. METAFORA ŞI NOOSFERA ÎN POEZIA LUI 
LUCIAN BLAGA 


Deosebirea pe care Blaga a operat-o între cele două tipuri de metafore, 
plasticizante şi revelatorii, este un fapt incontestabil prin existenţa unei deosebiri 
tipologice, se poate face chiar distincția între imagini, respectiv între termenii poetici cu 
funcţie deictică sau iconică şi alţii cu funcţie simbolică.” 

Noosfera blagiană prezintă o structură binară corespunzătoare unor categorii 
opuse ca plus cunoaştere vs minus cunoaştere, paradisiac vs luciferic opunând 
metaforelor plasticizante celor revelatorii: “metafora începe când omul se aşează în 
orizontul şi în dimensiunile misterului.” 10% 

Metafora revelatorie nu este o natură quasi-mistică, incognoscibilă, ci ea prezintă 


o tensiune interioară ce se naşte ca urmare a deschiderii spre infinitul de semnificații şi 


conotații cuprinse în câmpurile semantice ale semnelor poetice ale noosferei blagiene. 


3.1 NOOSFERA VS UNIVERS POETIC 


Noosfera, un termen mai complex şi mai exact decât cel tradițional de univers 
poetic, este o componentă inter- şi supracontextuală, constituindu-se dintr-un sistem al 
imaginilor (noosfera) şi al semnificațiilor (noosfera) un supra semn în cadrul ierarhizării 
semnelor într-un sistem selectiv şi dinamic.“ 

Termenul de noosferă este compus din două elemente- nous= “spirit” şi sferă cu 
referiri la sfera ideologică, afectivă, culturală, abisală, în care semnul poetic îşi decupează 
propria secțiune, precum şi ariile semantice ale realităţii (geografică, geologică, botanică) 
din care, prin intermediul metamorfozei sau, pur şi simplu a invenției, poetul redă 
crâmpeie, viziuni globale... "°° 

Deşi poeții şi criticii preferă termenul de univers poetic, există şi o excepție- 


Alexandru Philippide- unul dintre cei mai valoroşi poeţi contemporani. 

“Expresia univers poetic nu este deloc clară. Ea presupune existența a două 
universuri, unul obişnuit, în care trăieşte şi se mişcă tot ce există, şi altul, deosebit de cel 
dintâi, şi în care nu poate pătrunde oricine, sau poate pătrunde numai după o iniţiere. 
Acest univers poetic este o închipuire. Gândirea poetică, da, aceasta există, ca o mişcare 
a minţii, de care talentul are nevoie ca să poată produce, după cum acesta are nevoie şi 
de meşteşug, de îndemânare în găsirea expresiei juste, frumoase, surprinzătoare, cu 
observaţii aici că meşteşugul poate să existe şi fără o gândire poetică viguroasă. Toate 
acestea însă nu au nimic de a face cu vreun univers poetic. Universul este numai unul, în 
care ne mişcăm cu toţii, poeţi şi nepoeți. ” 19$ 

Noosfera şi universul poetic, nu sunt doar o substituire de termeni, ci se află într- 
un raport mai complicat, universul poetic fiind o componentă a noosferei, echivalentul 
sferei. 

O altă diferență între cele două concepte o constituie şi faptul că universul poetic 
are vina de a sugera iluzionismul, trompe- l'oeil-ul, care a fost practicat pentru o perioadă 
limitată doar în Europa, pe când noosfera are meritul de a desena aroma spirituală a 
operelor şi de dincolo de aceste limite istorice şi geografice.” 

De asemenea, declarat sau implicit, studierea universului poetic se bazează pe 
teoria câmpurilor semantice instituită de J. Trier şi dezvoltată mai recent de P. Guirand, 
în timp ce, noosfera este studiată pe baza densităților şi valențelor limbajului, pe 
interferența de coduri, pe rețele şi noduri de rețele semnificante. 

Noosfera prezintă o mare importanță în întelegerea gândirii poetice primordiale, a 
spiritualității, deoarece ea sugerează şi alte componente ale sistemului poetic: meşteşugul, 
bogăţia şi vigoarea sensibilului. 

În lucrările sale, A. Indrieş optează pentru interpretarea stilistică a sistemului 
poetic blagian pe baza a două concepte- noosfera şi regia textului (însemnând procesul 
prin care se realizează conotaţiile într-o poezie, precum şi înscrierea lor selectivă şi 
ierarhizată pe nivelele alcătuitoare ale câmpurilor semantice), propunând pentru 


metaforismul constitutiv al noosferei următoarea formulă: 

NOOSFERA 
METAFORA POETICĂ FUNDAMENTALĂ 


- dimensiunea cosmologică- 


“corola de minuni a lumii” 


“eu cu lumina mea” 


- dimensiunea noologică- 


METAFORA POETICĂ INDIVIDUALIZANTĂ 


În schema dată, se prezintă în mod explicit domeniul nominal al limbajului poetic, 
dar, în acelaşi timp, un rol deosebit îi revine domeniului verbal, reprezentat în schemă 
prin săgeți care în actul metaforizant leagă cele două componente ale noosferei, lumea şi 
lumina: a spori taina, frumuseţea şi bogăţia lor. 

La Blaga, noosfera nu se constituie numai din descrierea emblematică a 
simbolurilor, ci din judecata, din predicaţia asupra lor; este foarte important actul efectuat 
metaforic de aceste simboluri şi atitudinea poetului, astfel prin această dinamică a acțiunii 
şi valorii atribuite , simbolurile primesc note semantice distinctive, pe ele aşezându-se 
amprenta individuală. 

Alături de simbolurile de bază ale poeziei şi mitologiei europene, întâlnim în 
poezia lui Blaga anumite cuvinte cheie cu trăsături specifice şi care, prin complexitatea 
lor, devin adevărate motive. 

Principalele caracteristici ale acestora: 

> Sunt exprimate prin intermediul unor imagini, simboluri şi metafore care variază 
de la o poezie la alta, predominând câteva simboluri fundamentale şi având o încărcătură 
bogată şi diversă semantic. 
Se poate spune că motivele sunt macro-câmpuri intermediare între câmpul semantic- 


contextual al simbolurilor şi supra- câmpul semantic textual al noosferei. 

> Spre deosebire de simboluri unde se pot distinge în general două atitudini afective 
bine determinate contextual, paradigma afectivă a motivelor este foarte nuanțată, fiind o 
atmosferă diferită de la caz la caz şi o multitudine de stări sufleteşti. 
> Motivul este concretizat prin elemente iconice diverse ce provin dintr-o sferă 
largă de simboluri, metafore sau de termeni proprii combinaţi. 
“Putem defini motivul ca macro- câmpul unei semnificaţii (abstracțiuni) caracterizat 
prin univocitatea planului semnificativ şi plurivocitatea celui iconic (...) o semnificaţie cu 
mai mulți semnificanţi pe când la simboluri: un semnificant cu mai multe 
semnificaţii. "198 
Noosfera este rezultatul unor trăsături principale ale procesului lingvistic blagian: 
> Evidenţierea planului semnificaţiilor şi implicit a funcției semnificative; 
> Imaginarul preponderent semnificativ emblematic şi decorativ: feeric; 
> Caracterul sistematic, non-aleatoriu al contextelor producătoare de sens, 
combinate după principiul potențării şi semnificării reciproce a diferitelor câmpuri 
semantice; 
> Gruparea simbolurilor în perechi şi combinarea lor la nivelul textului integral 
după principiul simetriilor de semnificații, contiguitățile sintagmatice cu caracter 
sistematic repetitiv devin creatoare de semnificaţii precum şi de reţele de relaţii care 
cuprind toate contextele într-un tot coerent şi unitar; 
> Prezența microtextelor care oferă soluţii sau indicii de decodare; 
> Importanţa regiei textului în realizarea semanticii poetice. 
Principalele simboluri nominale, întâlnite în poezia lui Blaga sunt: 
- lumina 
- trupul şi sângele 
- ochiul, pleoapa, oglinda 
- timpul, moara, lucrul 
- elementul acvatic, prundul, albastrul, aurul 
- focul, cenuşa, somnul, moartea 
- semnul, runa, albina 
În concluzie, termenul de noosferă este mai potrivit decât cel de univers poetic 


deoarece universul blagian este mai întâi mental şi apoi imaginativ. 

Noosfera este un supra-semn, iar studiul elmentelor lexicale presupune a analiza 
termenii unui cifru, ai unui cod: “dicționarul limbii unui poet este în primul rând un 
repertoriu al câmpurilor semantice. ” ° 

Caracterul de univers imaginar al noosferei trebuie analizat nu descriptiv- static, 
ci prin studierea simbolurilor în evoluţia lor şi în realitatea contextelor în care sunt 


incluse. 


CÂMPUL SEMANTIC 


Totalitatea dinamică a conotaţiilor unei metafore este dată de însumarea 
conotațiilor lexemelor componente; astfel are loc o deschidere a imaginii spre câmpurile 
semantice ale fiecărui lexem. 

Câmpul semantic reprezintă “totalitatea dinamică a conotațiilor unui termen într- 
o anumită operă poetică prin care se deplasează sensul fundamental precum şi ierarhia 
valorilor sale, ajungându-se în unele cazuri la transformarea sa din lexem în estem. ” 1 

Se remarcă faptul că interacțiunea microtextelor constituie câmpul semantic, un 
rol important revenind conotaţiilor cuvintelor cele mai apropiate într-o sintagmă şi 
factorilor gramaticali, iar anumite conotații, odată dobândite, nu se pierd ci însoțesc 
cuvântul şi în alte contexte îmbogățindu-l astfel cu noi semnificaţii, accepții filosofice, 
nuanţe emotive. 

Estemele sau cuvintele poetice sunt acele “cuvinte care, în împrejurări istorice 
determinabile, şi-au constituit o serie de sensuri şi conotaţii, organizate într-un camp 
semantic coerent şi precis determinat. ” 

Unul din primii factori care au participat la formarea câmpului semantic este mitul 
arhaic. În acest cadru, câmpurile semantice s-au format prin practica socială, în primul 
rând ca moduri de acțiune lingvistică, semiologică asupra lumii, deci aceste arhetipuri nu 
sunt nici născute în om, nici dobândite prin practici mistice. 

Astăzi aceste simboluri cu rădăcini străvechi sunt transmise omului prin 
intermediul limbajului care este deja saturat, încă din momentul în care acesta deprinde 


procesul vorbirii. 

Un alt factor de importanță majoră în dezvoltarea câmpului semantic îl constituie 
literatura care a preluat aceste simboluri ancestrale pe care le-a îmbogăţit cu noi sensuri, 
le-a rectificat sau chiar le-a contestat, asigurându-le astfel o încărcătură semantică bogată. 

Tot în cadrul literaturii, anumiţi scriitori, anumite şcoli sau curente au impus noi 
termeni pe care i-au evidenţiat, făcându-i reprezentativi pentru o anumită atitudine 
spirituală sau viziune asupra lumii, prin prestigiul textelor în care aceşti termeni au 
apărut. 

Conotaţiile oferite acestor termeni s-au păstrat trecând barierele textului respectiv, 
perpetuându-se şi intrând definitiv în categoria lexicului poetic. 

Unele conotaţii oferite de autor s-au desprins de contextul literar şi, însoțind 
cuvântul, au circulat în spaţiul unei culturi- notele componente ale acestor câmpuri 
semantice formând aşa-zisa paradigmă culturală. 

Există şi o paradigmă lingvistică care este în parte aceeaşi cu cea culturală, dar 
care este mai largă, conţinând toate determinările conținute de dicționare. 

O influență deosebită în formarea câmpurilor semantice tradiţionale au avut 
mijloacele de răspândire a culturii prin care s-a realizat o impunere selectivă a anumitor 
paradigme culturale, câmpurile semantice fiind supuse manipulării şi recuperării de 
ideologia dominantă. Acest fenomen continuă şi se intensifică, existând un adevărat 
bombardament informatic care încearcă să impună conotaţii diferite de cele emise de 
autor. 

În cadrul câmpurilor semantice se distinge şi un fenomen recurent sau de feed- 
back evident în cazul poeţilor care şi-au încheiat activitatea creatoare şi a căror operă este 
receptată printr-o viziune globală asupra ei. 

Astfel câmpurile semantice bogate în conotații şi având valenţe multiple spre 
finalul unei activităţi creatoare se răsfrâng şi îmbogăţesc semnificația operelor de început 
care au fost mai sărace în sensuri, iar limbajul poetic de început se nuanţează descoperim 
imagini şi sensuri noi, profunzimi nebănuite la început. 

S-au surprins trei tipuri de atitudini ale poetului față de câmpul semantic 
tradițional: 

> Una este aceea de acceptare şi de preluare ca atare a câmpului semantic istoriceşte 


format. 

> O altă atitudine vizează lupta poetului pentru a înnoi câmpul semantic prin 
îmbogățirea lui, ori corectarea şi uneori chiar subversiunea acestuia. 

> Cea de a treia atitudine posibilă este formarea unor câmpuri semantice noi, lupta 
pentru a impune un cuvânt neconsacrat în limbajul poetic. Această atitudine este una 
de evitare a folosirii cuvintelor care au deja un câmp semantic pre-format. 

Cea mai importantă atitudine o constituie cea de înnoire a câmpurilor semantice 
consacrat în cadrul căreia se disting ca principale procedee: adaos de informație 
semantică, schimbarea uneia sau mai multor note constitutive, redistribuirea notelor în 
ierarhia informațională, deplasarea accentelor, iar ca mod de acțiune pot fi line sau 
agresive. "! 

În ceea ce priveşte atitudinea lui Lucian Blaga, s-a remarcat că acesta a optat 
pentru îmbogățirea şi eventual deplasarea notelor componente ale sarcinii informaţionale, 
într-o atitudine de rectificare lină a câmpurilor semantice. 

Câmpul semantic se formează din interacțiunea nivelelor, planurilor şi funcțiilor 
semnului poetic. 

Se descriu cinci funcții ale semnului poetic: 

e expresivă- semnul poetic exprimă sentimente 

e reprezentativă- reprezintă imagini 

e creativă- semnul poetic are capacitatea de a aduce informații noi 

e decorativă- determinând pe diverse planuri combinaţii şi simetrii percepute ca 
fiind frumoase. Astfel, este meritul ritmului, al rimei dar şi al reprezentării iconice 
provocate de limbaj care pot fi ornamentale, caligrafice, somptuoase etc. 

Structural, semnul poetic prezintă o structură de suprafață reprezentată de cele 
două planuri : fonologic- grafic şi morfo- sintactic şi o structură de adăncime alcătuită din 
planul iconic al reprezentărilor şi cel semnificativ al semnificațiilor şi al conotațiilor 
particulare. 

In poezia lui Lucian Blaga câmpurile semantice prezintă câteva caracteristici de 
bază : 

> paradigmele tradiționale, folclorice, culte care au avut o evoluție organică şi 
asupra cărora s-a acționat într-un mod savant prin îmbogăţire şi nuanțare, constituie 


idiostilul poetului ; 

> pe baza paradigmei axiologice s-a realizat dedublarea simbolurilor nominale prin 
acțiune, manifestare, calificare 

> în opera blagiană influența mecanismelor de feed-back asupra câmpurilor 
semantice este evidentă; 

> coordonata realistă a poetologiei lui Lucian Blaga este determinanta caracterului 


iconic, emblematic al limbajului poetic 

II. ANALIZA METAFOREI ÎN POEZIA LUI 
LUCIAN BLAGA 


In studiul său despre Geneza Metaforei, Lucian Blaga plasează metafora 
revelatorie într-un spațiu al misterului, aceasta “incepe când omul se aşează în orizontul 


E) 


şi în dimensiunile misterului”, încercând astfel explicarea unei metafore printr-o alta şi 
subliniind că acest tip de metafore sporeşte “semnificația faptelor la care se referă.” 

Este adevărat că, metaforele revelatorii prin natura lor aduc un plus de 
semnificaţii noi şi inedite, dar ele sunt îmbogăţite la rândul lor cu semnificații, prin 
aportul câmpurilor semantice ale simbolurilor nominale sau ale verbelor care intră în 
componența metaforei, precum şi prin dinamica microtextelor generatoare de câmpuri 
semantice. 

Un exemplu concret îl constituie chiar metafora aleasă de Lucian Blaga pentru 
exemplificarea metaforei revelatorii: 

Soarele, lacrima Domnului 
ecuaţia metaforică este (a + x)= b; 
şi anume (soarele + x) = lacrima Domnului, 
unde x reprezintă necunoscuta care împreună cu lexemul soare echivalează cu sintagma 
lacrima Domnului. 

Pentru aprofundarea semnificației metaforice, este necesar ca acesta să fie studiată 
din trei perspective ale integrării ei: 

> în câmpurile semantice, prin studierea lexemelor semantice cu valoare de semne 
poetice (soare, lacrimă, mare, somn, a cădea); 

> în textul poeziei ca întreg ; 

> în microtextul în care apare metafora; în cazul nostru acesta este distihul: Soarele, 


lacrima Domnului cade în mările somnului. 

1. METAFORA ŞI CÂMPUL SEMANTIC AL 
LEXEMELOR 


Pentru o înțelegere profundă şi în scopul descoperirii relațiilor fundamentale ale 
procesului metaforic folosit de Lucian Blaga , se impune un studiu atent al noosferei. 
Noosfera presupune “coincidența celor două dimensiuni - cea cosmologică şi cea 
noologică ” şi se constituie, în sistemul poetic blagian, “dintr-un feeric şi semnificativ joc 
de spaţii, durate şi substanțe cu valoare simbolică.” Termenii simbolici nominali 
reprezentativi pentru opera lui Blaga sunt" 

> lumina 
trupul şi sângele 
ochiul, pleoapa, oglinda 
timpul, moara, lucrul 


elementul acvatic, prundul, albastrul, aurul 

focul, cenuşa, somnul, moartea 


v 


semnul, runa, albina 
Caracteristic lui Lucian Blaga este faptul că lucrează în special cu termeni 
simbolici consacrați de tradiție, al căror câmp semantic îl dezvoltă, fără însă a-l afecta. 
Deşi, în studiile sale teoretice, Lucian Blaga nu s-a referit niciodată la verb, această 
categorie gramaticală are o importanță majoră în construcția poeziei, in general, şi a 
limbajului metaforic, în special. 

“Poetul construieşte —mai ales în cazul verbului- propriul său edificiu conotativ, 
simbolizant pe trăsăturile principale (pe semne nucleare) şi nu pe cele secundare, deci 
integrându-se atât în organicitatea limbii cât şi cea a limbajului poetic, iar nu făurindu- 

şi un stil bazat pe inovații bătătoare la ochi, adică nu pe écart. 

1.1 TERMENII SIMBOLICI NOMINALI Al METAFOREI 


În metafora aleasă de însuşi Lucian Blaga pentru a-şi ilustra argumentele 
referitoare la metafora revelatorie, Soarele, lacrima Domnului, adâncimea semnificațiilor 
este dată de câmpul semantic al celor doi termeni simbolici- soarele şi lacrima, dar este 
conturată pe deplin de semnificaţia termenilor- mare şi somn care fac parte din 
microcontext şi care întregesc imaginea metaforică. 

Soarele- un simbol de sorginte mitică, este un element frecvent în lirica blagiană, 
fapt ce i-a determinat pe unii critici sa-l numească pe Lucian Blaga poet solar. 

Deşi este un aspect controversat- poetul solar considerându-se a fi, de fapt, poet 

selenar, înainte de toate, Blaga este poetul luminii aşa cum afirma el însuşi în poemul de 
debut- eu cu lumina mea sporesc a lumii taină. 
În accepțiunea poetului “soarele este aşadar lumina în amândouă sensurile pe care 
cuvântul le are la Blaga, prezenţa lui răspunde deopotrivă nevoii de absolut a poetului şi 
sensibilităţii lui la natură, înclinației de a se fixa în concretul fenomenal: soarele e 
miezul accesibil al lumii. Sentimentul existențial sau (ceea ce la Blaga e totuna) starea 
lirică ajunge astfel să fie hotărâtă de mişcarea soarelui, de variaţia intensității luminii 
lui, lucru descoperit cu uimire încă din epoca debutului: ? 

De ce-n aprinse dimineţi de vară 

mă Simt un picur de dumnezeire pe pământ 

şi-ngenunchez în fața mea ca-n fața unui idol? 

De ce-ntr-o mare de lumină mi se-nneacă eul 

ca para unei facle în văpaia zilei. ” 

Generator de lumină, soarele un izvor de bucurie, de speranță un simbol al 
aspirațiilor încă nerostite: “Credinţa mea o sorb puternică din soare”, “spre soare râd”, 
“spre dimineţile tale râd / soare vechi, soare nou. ” 

În poezia sa, soarele, un simbol al permanenței, al statorniciei şi al vieţii, devine inima 
lumilor cărora se revelează tâlcul suav. 

E acelaşi, nu-s aceiaşi. 

E acelaşi unic soare 


tâlc suav învederând. 

Ca să coloreze ceasul 

fluturi- alții sunt la rând. (...) 

E acelaşi, nu-s aceiaşi. 

E acelaşi unic soare, 

inimă prin lumi bătând. 

Să îngâne-n vreme rugul 

alte-amurguri sunt la rând. 

Amintind de rădăcinile mitice ale simbolului, într-o lume antică unde soarele era 
considerat zeu, poetul se simte o columnă a unui templu păgân închinat soarelui, un 
receptacol al luminii solare, “o stalactită într-o grotă uriaşă/ în care cerul este bolta” 

Lin, 

lin, 

lin- picuri, de lumină 

şi stropi de pace- cad necontenit 

din cer şi împietresc în mine. 

Absența luminii este un motiv de neliniști terifiante. 

Printre ziduri ceasul umbrelor mă-ncearcă. 

Se desface- care poartă? 

Se deschide- care uşă? 

Ies vârstele şi-mi pun pe cap 

Aureolă de cenuşă. 

(Asfinţit) 
inducând chiar sentimentul morții, al neantului: “Mamă- nimicul- marele! Spaima de 
marele/ îmi cutremură noapte de noapte grădina” (Din adânc). 

Opoziția soare-lună este una viață-moarte şi este sugerată prin opoziția Pan-Crist: 
când solarul Pan este alungat de “umbra de culoare” a lunii lui Crist. 

Pentru început, luna este factorul sugestiv pentru moarte, prin lumina ei rece şi 
înfiorătoare: 

Întocmai ca şi cum mâini reci 

mi S-ar juca în păr cu degete de gheaţă. 


E moartea-atunci la căpătâiul meu? 

Și în lumina lunii 
îmi numără ea oare firele cărunte? 
(Fiorul) 

Luna este, totuşi, un astru ce răspândeşte lumină şi printr-o schimbare se 
semnificaţie, ea devine soarele nopții. 

Cea mai mare teamă a poetului este aceea a pierderii soarelui, luminii şi focului, 
adică a substanţei lumii deoarece “deasupra tuturor elementelor peisajului- este lumina : 
spațiul contemplat e un receptacul al ei, jubilaţia, extazul, lamentaţia sau tăcerea tragică 
sunt reacţii la ea. Poezia anotimpurilor este, de aceea, la Blaga, o poezie a luminii, a 
cerului şi a relației schimbătoare a pământului cu el. Cerul este pentru poet spațiul 
luminii şi focului cosmic, universul în ceea ce are mai pur, adică mai aproape de haosul 
diafan al existenţelor virtuale.” * 

Lacrima — este una din ipostazele cele mai frecvente ale elementului acvatic, 
fiind acel dar pe care Dumnezeu l-a oferit omului după ce acesta a păcătuit. 

Lacrima este elementul unei transfigurări, interpunându-se între om şi cosmos 
(Lacrimile): 

“Părăsind cuibul veşniciei în care se născuse, întâiul om trăieşte durerea 
izgonirii şi nostalgia chinuitoare a paradisului pe care i-l aminteşte mustrându-l 
lumina, zarea şi orice floare. Pentru a suporta toate acestea, imploră să i se 
împăienjenească ochii cu un giulgiu, Şi-atunci Milostivul într-o clipă de-ndurare/ îi dete 
— lacrimile (Lacrimile). Cel dintâi act al lui Adam după ieşirea din eden a fost aşadar 
plânsul, el exprimă noua — şi definitiva- situaţie în univers a primului om, marchează cea 
de a doua naştere a lui. Lacrima este semnul acestei situații şi totodată giulgiul aşezat 
între ochii ochiul lui şi lucruri, filtrul întunecat prin care vede lumea. Cu sau fără 
figurație mitologică, însă cu păstrarea cel mai adesea a perspectivei mitice, aceasta este 
semnificaţia principală a lacrimii lui Blaga, fixată încă în Poemele luminii.” > 

Această experienţă inițială este repetată de copacul-totem, substitut al poetului 
când urnit din somn, primăvara, este podidit de lacrimi-muguri (Trezirea), este experiența 
de început a fiecărui om, deoarece “întâiul plâns al pruncului, când se naşte, este un act 

comemorativ- zice Blaga. El plânge în amintirea lui Adam care părăsea paradisul. 

Poetul se simte predestinat plânsului atât prin voinţa ursitoarelor (Lângă Varră) 
cât mai ales prin locul naşterii sale pentru care nu există remediu: 

Sat al meu, ce porți în nume 

sunetele lacrimei, la chemări adânci de mume 

în cea noapte te-am ales 

ca prag de lume 

şi poteca patimei. 

Spre tine cine m-a chemat 

fie binecuvântat, 

sat de lacrimi fără leac. 
iar motivele pentru care el plânge sunt marile nelinişti existenţiale ce-i tulbură sufletul: 
teama de moarte (Frumoase Mâini), de marea trecere (Leagănul), izolarea de existența 
absolută (Tristete Metafizică), singurătatea în univers (Lângă vatră). 

“Izolarea de existența absolută, de cuibul veşniciei, o simbolizează mitic nu 
numai izgonirea lui Adam, ci şi moartea unicornului; în ulciorul ce îl are pe masă şi în 
care pune iubitele flori sau tomnaticul soare prin teascuri trecuty/ curgător aur crud, 
vinul , poetul păstrează alteori şi-un lucru mai Scump şi mai rar:/ grămadă de boabe de 
chihlimbar, lacrimi pe care o pădure le-a plâns/ când ultimul alb unicorn s-a stins 
(Ulciorul). Peste lumea pătrunsă de boală, piezişe cad lacrimi din veac, plânsul este 
universal şi nesfârşit: ştiu o veşnicie/ ce se numeşte Lacrima mare.” i 

În perspectiva viziunii unei lumi a durerii şi a nostalgiei, o lume ce poate fi privită 
numai prin filtrul - giulgiu al lacrimii, în care unicornul aude doar “prin murmurul 
mărilor/ plânsetul ţărilor”, “prin zvonul conului/bocetul omului”, poetul îşi depăşeşte 
reținerile şi fără a fi sentimental însă, plânge: 

Eu sunt un strop de suflet 

Și sunt 

ca picurii izvoarelor fierbinţi: 

Vin totdeauna din adâncuri mari. 


(Lacrima şi raza) 

O tristeţe sfâşietoare generată de nostalgia vremurilor de vigoare şi tinerețe în 
contrast cu sentimentul neputinței în faţa unui dat, precum şi de sentimentul 
ireversibilității, este exprimată în versurile târzii: 

Ce îmbătrâneşte în noi 

că-ntr-un amurg de zi şi de viaţă 

ne găsim oameni de altădată, 

străini printre cei de azi, umbre în ceaţă? 

Nu-mbătrâneşte în noi valul de sânge, 

nici inima cât bate, nici patima, 

nici spiritul, nici răsunetul în urechi, 

numai lacrima. 

Omul bătrân plânge 

cu lacrimi vechi. 

(Ce îmbătrâneşte în noi) 

Lucian Blaga operează o schimbare se semn contrastând cu câmpurile semantice 
tradiționale unde lacrima era o metonimie a durerii şi suferinței, în poezia sa lacrima este 
un semn de bucurie gravă şi pură, apare epurată de durere. 

“Din când în când câte o lacrimă apare/ şi fără durere se-ngroaşă pe geana/ hrănim cu 
ea/ nu ştim ce firavă stea.” (La Curțile Dorului ) 

Marea, o altă ipostază a elementului acvatic, este în poezia lui Blaga un tărâm al 
misterelor ultime, având mai multe ipostaze, corespunzătoare vârstei poeziei. 

În poezia debuturilor aspectul mării apare oarecum estompat, aceasta se datorează 
şi faptului că Lucian Blaga nu văzuse niciodată marea până atunci, cunoscând-o doar prin 
tradiția orală şi literară. 

Marea este un spaţiu al absolutului, imposibil de atins “la patruzeci de ani pe un țărm vei 
ajunge/ unde fără-ncetare/ vei aştepta să vie la tine celălalt țărm” (Citire din palmă) 
“Deosebit de interesant e şirul imaginilor din Scoica, în care elementul simboic- inima- 
apare ca termen prim comparat, printr-o gestică cu aspect ritual, cu designatul scoica, la 
rândul său purtător al unui semnal transcendent: zvonul unei mări necunoscute.” ° 

Termenul mare nu impune pentru început, reprezentarea concret sensibilă a mării, 


având planul iconic zero este folosit doar în sensul său figurat de mulțime tumultoasă. 

C-o mare de îndemnuri şi de oarbe năzuinți 

în mine 

mă-nchin luminii voastre stelelor. 

(Stelelor) 
Chiar şi în acest microtext se observă impregnarea termenului mare cu conotațiile din 
poezia romantică ce a dezvoltat câmpul semantic al termenului, îmbogăţindu-l cu 
valenţele nemărginirii şi ale forțelor primordiale nelimitate. 

După prima excursie pe mare în 1911, când Lucian Blaga merge în Grecia, Sicilia 
şi Italia de sud, moment marcat şi în autobiografia sa, poetul cunoaşte mai ales latura 
furtunoasă poseidonică a mării, fapt ce se va oglindi şi în opera sa. Aceasta este etapa 
când imaginea mării şi a oceanului se concretizează: 

Produs al aerului soarele ar fi, 

al vrenurii, joc al unor pământeşti Stihii, 

aşa credea-nțeleptul din Efes, 

s-ar plămădi solarul trup din nou, în fiecare zi, 

din aburii fosforescenţi care din mare ies. 


(În lumea lui Heraclit) 


Spre finalul activităţii sale, marea i se autentifică şi poetul îi îmbogăţeşte câmpul 
semantic cu sensuri simbolice noi, generate de imensul său bagaj filosofic: 
Se-ntinde marea clară 
pe-un prund de oseminte. 
Nu-i nimenea cu prora 
s-0 spargă, s-o frământe. 
Doar şerpii taie apa 
spre-un țărm ghicit în zare, 
trecând peste adâncuri 
ca semne de-ntrebare. 
(Ulise) 
Simbolul are o alura chthoniană peste care se suprapune simbolul labirintului 


sugerat de drumurile semne de-ntrebare ale şerpilor. Tot de sorginte cultural filosofică 

este şi imaginea destinului implacabil care se suprapune peste simbolul mării, trasându-i 
o nouă perspectivă : 
C-un freamăt te mai Stinghereşte-o clipă marea, 
dar aripa ţi-o potriveşti spre-a mă curma. 
(Oedip în fața Sfinxului) 
Sau în poezia de final : 

Trăim sub greul văzduhului 

ca pe-un fund adânc de mare. 

Nici o suferinţă nu-i aşa de mare 

să nu se preschimbe în cântare. 

(Catren) 

Somnul este un motiv privilegiat în opera lui Blaga care denumeşte un întreg 
volum de versuri Lauda somnului şi un poem Cântecul somnului, deşi este cunoscută 
aversiunea pe care acesta a manifestat-o întreaga sa viață față de tentativele unor 
contemporani de a confuda domeniul somnului cu cel al artei, de a explica arta prin vis. 
Lucian Blaga îşi prezintă şi raţiunile sale legate de acest aspect în Geneza metaforei şi 
sensul culturii (1937) : “visul cel de pe planul psihologic e a-stilistic, ca orice fenomen 
natural.” 

Poetul respinge cu fermitate ideea pătrunderii visului în domeniul artei: mâna 
neagră a visului/ să mă slujească-ar vrea, dar îşi manifestă preferinţele pentru somn, 
văzut ca un mijloc de a intra în comunicare cu fondul lumii. 

Ca o explicaţie a acestui paradox, vine un aforism din anii maturității prin care Blaga 
răspunde la întrebarea: “cu ajutorul cui-opera de artă reuşeşte sa-şi întreacă propriile 
intenţii? ” cu certitudine “cu ajutorul întregului univers, mai puţin conştiinţa autorului 
ei.” 

Este un răspuns echivoc ce pare să contrazică flagrant legea non-transponibilității, din 
care Lucian Blaga îşi alimenta convingerile, dar este un răspuns previzibil, dacă se ţine 
cont de semnificaţia somnului ca lumea revelată. Prin somn se suspendă temporar 
procesul cunoaşterii fără ca lumea- orizontul misterului, în terminologia blagiană- să-şi 


înceteze existenţa. Mai mult, ea include chiar somnul? 

“Dar nu numai persistența temei dovedeşte că ea nu e accidentală: lauda 
somnului este a stării în care insul se afundă într-o realitate mai largă decât accea a 
propriei ființe. Elogiul somnului l-au făcut şi romanticii şi suprarealiştii. Şi pentru unii şi 
pentru ceilalți somnul e însă calea spre vis, căutat ca mijloc de cunoaştere, de revelare a 
realităţii absolute a lumii sau a eului. Pentru Blaga e un mod de a participa la viața 
profundă a universului şi de sporire astfel a existenței individuale. Somnul romanticilor 
şi al suprarealiştilor este numai o amorțire a conştiinţei, necesară activizării extreme a 
inconştientului, manifestării libere a fortelor din adânc ale fiinţei, izbucnind la suprafaţă, 
în forma visului, a părţii ei cele mai adevărate. Somnul lui Blaga este anulare completă a 
individualității, zăcere fără dorinţe, fără mustrări, fără căinţi/ şi fără-ndemnuri, numai 
trup/ şi numai lut, regresiune spre viaţa vegetativă a naturii. Blaga nu istoriseşte vise, 
poezia somnului de loc onirică, se rezumă la declaraţii care fixează semnificația 
somnului sau momentul intrării în el. ” 

Teoretic Blaga repudiază viziunea ontologică absolut-om-cosmos, dar ea este 
destul de fecundă în cadrul noosferei sale. Somnul înscris în aceste trei zone semantice 
distincte este slăvit ca hieratism, ca linişte supremă a zonei inteligibilului;, în somn, 
lumile izolate, închise în sferele succesive ale cosmosului şi în cercul propriei 
individualități, se acordă cu pulsaţia vitală a universului şi se reduc până la a deveni una 
cu ea. 

Noapte. Supt sfere, supt marile, 

monadele dorm. 

Lumi comprimate, 

lacrimi fără sunet în spațiu 

monadele dorm. 

Mişcarea lor- lauda somnului. 

O semnificaţie mai frecventă este aceea somn-marea trecere : somnul devine 
refugiu al poetului chinuit de sentimentul efemerităţii, al lunecării în timp. Este 
caracteristică viziunea temporală a ideii generațiilor şi tonul confesional: 

În somn sângele meu ca un val 

se trage din mine 


înapoi în părinți. 

Imaginea sevei care curge peste generaţii, sfidând hotarele neființei şi umplerea ființei cu 
viața strămoşilor “suspendă trecerea, anulează sentimentul de precaritate al fiinţei şi de 
solitudine, cufundă individul în comunitatea din care a ieşit şi în care viaţa este o 
permanenţă, perpetuată prin şirul generaţiilor.” !! 

Somnul este cântat de către Blaga în cele mai frumoase versuri: 

Plăcut e 

somnul lângă o apă ce curge (...) 

plăcut e somnul în care uiţi de tine ca de-un cuvânt. 

(Cântecul somnului) 

şi uneori apare regretul că nu este fără sfârşit: 

(...) Ca lacrimi- mugurii l-au podidit. 

Soare, soare de ce l-ai trezit? 

(Trezirea) 

Dar regretul este unul indirect, căci în ciuda dorinţei de integrare în cosmic, poetul este 
slugă şi domn al vegherilor, iar somnul nu poate fi pentru totdeauna un refugiu, prin 
anularea sinelui, somnul echivalează cu moartea, iar vechile spaime revin mai puternice: 

Somnul e umbra pe care 

viitorul nostru mormânt 

peste noi o aruncă, în spațiul mut. 

Blaga nu poate păşi pragul cufundării în Marele Tot, el “rămâne prizonierul 
veghei lui neliniştite să-şi umple sufletul cu formele accesibile ale vieții universale” 
întocmai ca un lac în care se reflectă lumea reală: 

Grav, lunatic, umblă gândul 

Pe limanuri, lângă-o apă. 

Se se-nchidă, sau s-adoarmă 

nici un lac n-are pleoapă. 

(Insomnii) 
Este limpede că, în aria trăirilor umane, semnul poetic somn se impune mai ales 


prin nivelul său abisal legat de străfundurile ființării. 

1.2 VERBUL ŞI SEMANTICA SA ÎN CONSTRUCŢIA 
METAFORICĂ 


Convins fiind de puterea semantică a substantivelor, Lucian Blaga scria că 
lirismul este izvorul ce curge dintr-un substantiv şi adăuga : “Dar pentru a scoate apă 
din stâncă este nevoie de un Moise şi de un toiag”, reformulând astfel vechiul mit biblic 
într-o metaforă a modului real de funcționare a poeziei. 

Această reformulare conţine relația semantică fundamentală : actantul, obiectul, 
instrumentul, scopul, dar este trecut sub tăcere actul de modificare- verbul tranzitiv care 
face să se desferece apele vieţii, respectiv, ale poeziei. 

“În opera blagiană, cel mai adesea verbul nu numai că este rostit şi modulat, dar 
prin el se impune imaginației actul ca atare, în toată vigoarea reprezentării sale, în toată 
profunzimea sa de simbol. (...) Mereu însă definitoriu este actul, prin act se delimitează 
identitatea de alteritate. Prin act se restituie lumii taina frumuseţii, prin act se instituie 
limba ca limbaj poetic, astfel încât substanţele-substantivele să cânte.” "* 

O comparare a grupului nominal(G N) cu cel verbal, în poezia lui Blaga, a dus la 
poeziei şi instituie şi GN în opoziţiile simbolice eu vs alții ete. 

“Dacă utilizăm denumirea tradițională de univers poetic pentru totalitatea 
designaţilor, deci ceea ce se poate număra, respectiv cita, dintr-un text poetic, am putea 
spune că, printr-un complex proces de regie a textului, acest univers poetic este 
transformat în noosferă, iar intertextalitatea în valoare estetică.” 

La un inventar al verbelor în poezie s-a descoperit un număr de 666 de verbe 
dintre care pe primul loc se află verbul a vedea cu quasi-sinonimele a privi şi a se uita 
(120), confirmând şi statistic caracterul vizual al operei lui Blaga; un număr foarte mare 
înregistrează verbele de deplasare : a veni (71), a cădea (61), a trece (54), a cobori (16), 
a curge (15) şi cele care redau mişcări sufleteşti: a crede (35), a cânta (32), a iubi (19) ; 
un grup puternic de verbe este cel al verbelor a arde (43), a aprinde (22). 

O observaţie asupra sistemului verbal este aceea că “în fiecare volum Lucian 
Blaga şi-a îmbogăţit vocabularul cu un număr apreciabil de verbe, ceea ce infirmă 


i f z . ; capi? 
impresia celor ce contestă poetului o evoluţie creatoare ascendentă. 

Analiza verbului în poezia lui Blaga implică abordarea câtorva concepte 
operaționale- sintagmatica imaginarului având ca factori constitutivi actantul, actul, zona 
de pornire, zona de sosire şi de tranzit, determinările calitative şi cantitative ale mişcării, 
scopul şi efectul. Este necesară, de asemenea, studierea opoziției identitate şi alteritate, a 
persoanei generale şi a nivelelor timpului, a opoziţiilor temporale ... 

În analiza fiecărui verb este necesară considerarea şi clasificarea microtextelor 
sale în funcție de următorii factori : 

> 1. actantul 
> 2. actul 
> 3. zonele 
e de pornire 
e de sosire 
e detranzit (facultativă) 
> 4. determinări cantitative şi calitative : 
e traiectoria (vertical, orizontal, oblic, de sus în jos, de jos în sus, ocolit etc) 
e modul de executare a mişcării (intensă, lină, bruscă, domoală) 
e indici ai aspectualităţii (continuitate sau durativitate) 
e fenomene însoţitoare (gesticulaţie, sentimente) 
> 5. scopul : se referă la o acţiune decalată față de direcția verbului de la o zonă la 
alta, constituind motivaţia sau finalitatea executării acestei deplasări, din punt de 
vedere al actantului ei. 
> 6. efectul: poate să nu coincidă cu scopul, deci să fie neintenționat, inconştient 
pentru actant. 

S-a observat că în text verbele se organizează în grupe de microtexte caracteristice 
fără să țină cont de criteriul semantic, aşa încât perechea lui a umbla este a intra care nu 
se combină cu antonimul său a ieşi ; a sta se combină cu a cădea ; a veni cu a vedea. 

“Cu o mare eleganță şi discreție a rostirii, Lucian Blaga, prin sistemul său 
verbal, creează o lume activă, de un dinamism uneori exploziv, alteori solemn hieratic, 
dar în care totdeauna lucrurile se conexează, se influenţează, derivă unele din altel, se 
transformă, îşi răspund şi își corespund într-o reprezentativitate care inchei molcom, un 


ciclu cultural : cel al legendelor.” !% 

Dacă atitudinea lui Blaga față de câmpurile semantice ale simbolurilor nominale a 

fost aceea de preluare a celor tradiționale, de îmbogăţire şi de prelucrare a acestora, cu 
totul alta este atitudinea poetului față de simbolurile verbale. Dacă nu există nici un 
simbol nominal creat de Blaga se poate afirma însă că a inventat simboluri verbale noi 
prin învestirea cu semnificaţii noi a unor termeni neutri din punct de vedere estetic. 
Este cazul verbelor a cădea şi a sta “pe care poetul le-a investit cu câmp semantic de 
conotaţii, sunt deci simboluri create de el şi care-i aparțin în exclusivitate,” de aceea, 
putem spune cu convingere “că Lucian Blaga a fost mai cutezător în domeniul verbului 
decât în cel al numelui.” !* 

Verbul a cădea este un verb cu conotaţii luciferice şi are o paletă largă de 
semnificaţii şi conotaţii simbolice care-i conferă o tensiune emoţional intelectuală, 
generată şi de asocierea cu verbele a sta şi a arde. 

Deşi este un termen foarte frecvent, verbul a cădea este atât de mult îmbogățit cu 
semnificaţii încât este transformat într-un termen nou, într-un estem. 

Spre deosebire de opera teoretică în care atitudinea de recepţie față de ceea ce 
cade este una de aşteptare pasivă (căderea harului din înalt), în poezie se naşte o tensiune 
de un intens dramatism, iar poziția insului este una intențională, aşa cum este descrisă în 
spaţiul mioritic- lumea e vas primitor, receptacol.” 

“În poezie, cum am văzut, zona de sosire, receptacolul este adesea reprezentată 
prin simboluri cu conotanță comună matricieală : mările somnului, poala, mâna, ogorul. 
Printre acestea, între nivelul ideologic şi nivelul abisal prin intermediul celui cultural 
mitic se creează impacturi care îi dau o vibrație aparte.” 7! 

Prezenţa verbului a cădea în idiostilul lui Blaga este caracterizat de câteva aspecte 
interesante : 

> Caracteristica verbului a cădea în poezia lui Blaga este excluderea sa sistematică 
din contextul persoanei şi al umanului în general, existând puţine excepţii : “întâiul om/ 
căzu cu faţa-n pulberea pământului” (Lacrimile) 
Este interesant de menţionat că verbul este folosit în favoarea actantului non-uman chiar 


şi atunci când face parte dintr-o metaforă lingvistică cu sensul de moarte : Odată cu 


zorile/ Cădea-vor întâi nu oamenii, ci florile. 

Un alt aspect este acela al designatelor care actează prin cădere; caracteristica 
acestora în idiostilul lui Blaga, este greutatea mică, ceea ce face ca la nivelul imaginar să 
imprime verbului încetineală, sugerând o cădere lină, domoală. 

Aceste designate sunt simboluri ale noosferei blagiene: lacrima, sângele, steaua şi fac din 
relaţia lor cu actantul structuri mai ample în care sunt implicate procese metaforice. 

Într-o serie de contexte persoana este receptorul actantului implicat în cădere, 
omul receptor fiind conectat la cosmosul emițător iar actul de cădere fiind conotat ca unul 
de comunicare, de dăruire: 

Inima (...) îmi cântă 

că lutul ei a fost odată un potir de lotus, 

în care a căzut o lacrimă curată ca lumina... 

(Inima) 
În Cereasca atingere se înregistrează opoziția iconic-metaforic vs narativ-mitic 
surprinzându-se chiar momentul poetologic al trecerii de la funcția iconică (expresivă) a 
stelei care cade la cea simbolic expresivă reprezentată de regiunea de sosire care este 
trupul uman, mâinile- organe ale primirii. 

“Cuplul de actanți, omul şi absolutul, este pregnant conturat, iar actele lor, 
exprimate prin verbele a cădea şi a se întinde fiind imperfectate ca acțiuni în curs de 
desfăşurare la prezentul extensibil, se constituie într-un veritabil mit blagian.” ” 

Ce arătare! Ah ce lumină! 

Stea alb-a căzut în grădină, 

necăutată, neaşteptată : noroc 

săgeată, floare şi foc. 

În iarbă înaltă, în mare mătasă 

căzu din a veacului casă. 

S-a-ntors ah în lume o stea. 

Mi-s mâinile arse de ea.” 

(Cerească atingere) 

Omul, ca receptacol al absolutului reprezentat de stea şi ca urmare a tentaţiei de a 

aboli opoziția de alteritate aici vs acolo prin actul emiterii şi al dăruirii, nu reuşeşte să 


cuprindă steaua în esența sa ci doar să o recepteze în aparenţa sa ca lucire. 

Stalactita structurală în două părți centrate pe verbul a sta şi respectiv a cădea 
scoate în lumină o metaforă a stării sufleteşti de împlinire. 

Un alt tip de actanți ai verbului a cădea sunt aceia reprezentați de pulbere : 

minerală, respectiv vegetală. 
Un actant intermediar între actanţii lichizi şi pulberea vegetală este cenușa metaforă a 
zepezii în : “cenuşa îngerilor arşi în ceruri/ ne cade fulguind, pe umeri şi pe case. ” Deşi 
ponderea metaforizatoare se află în acest caz pe grupul nominal este de remarcat faptul că 
în centru se află un verb- a arde. 

Pulberea vegetală reprezentată de polen, seminţe, frunze, este activ prezentată în 
microtexte oferind verbului a cădea smenificaţii diverse : “Polenul căzut în potire/ ca un 
jar îl îndură/ toate florile, în dulci suferinți/ pe măsură/ şi peste fire.” (Bunavestire 
pentru floarea mărului). 

În acest context imaginea simbolică este a ritualului erotic sacru, simbolizat atât 
de calificativele polenului (aur şi jar) cât şi de potir. 

Actul căderii ce indică modul de desfăşurare a ceremonialului este privit perfectiv 
ca rezultat, participiul nefiind adjectivizat. 

“Accentul este pe efect, adică voluptate, bogat calificată într-o terminologie care 
continuă pe cea eminesciană a voluptății dureros de dulci, în structuri lingvistice proprii 
şi cu o altă intonație, dar mai ales cu mutarea accentului conotativ de pe masochismul 
eminescian pe tremendumul în faţa sacralității erosului. ” %* 

Ca o paralelă mai târzie la microtextul anterior sunt câteva versuri din Risipei se 
dedă florarul unde actantul este polenul dar se schimbă regiunea de sosire ; aceasta este 
perechea noi-eu şi tu şi zona din jur- solul evidenţiază caracterul hiperbolizant al imaginii 
troienelor de aur din polenul risipit de florar. 

Zonele în care cade polenul sunt semnificative, sugerând împiedicarea exprimării 
emoției în cuvânt şi prin graiul privirii: 

Polenul cade peste noi, 

în preajmă galbene troiene 

alcătuieşte-n aur fin. 

Pe umeri cade-ne şi-n gene. 


Ne cade-n gură când vorbim, 

Şi-n ochi, când nu găsim cuvântul. 
Si nu ştim ce păreri de rău 


ne tulbură, pieziş avântul. 


Într-un alt context (Cetate în noapte) sămânţa este cea care cade pe piatră dând 
naştere la statui. 

Prin asocierea trăsăturii semice vegetal (viu, natura), corespunzătoare seminţei, cu cea de 
construit (non-viu, înfăptuit de om) se face posibilă imaginea poetică. 

Verbul la perfectul compus subliniază caracterul de legendă etiologică a acestei 
strofe: 

Sec şi sterp, oricum ar fi, îşi are 

şi oraşul rodnicia lui. 

Din seminţe ce-au căzut pe piatră 

în piețe au crescut statui. 

“Imaginea seminței din care se nasc statui se află în opoziţie de alteritate cu 
strofa stelei care-n beznă cade şi pe care mâinile n-o pot cuprinde. Se remarcă în cele 
două strofe opoziția aspectuală a verbului imperfectiv versus perfectiv. ” ” 

În cele trei ipostaze în care va cădea are actant vegetal se regăseşte trei moduri 
diferite ale fecundării : împlinire, rodire (polen-potir-rod), neîmplinire, risipă (polen- 
pământ-trup-non-rod) şi împlinire de viață, prin transformare mitică (sămânță, piatră, 
statuie) primele două fiind metaforic descriptive iar cel de-al treilea mitic-legendar. 
Astfel verbul a cădea devine o metaforă a fecundării “prin feed-back, şi microtextele 
stelei primesc conotantă simbolică de fecundare a omului de către absolute, cu cele trei 
posibilităţi: împlinire (mâinile arse), neimplinire (mâinile ce se-ntind), împlinire deviată 
(lucirea numai o cuprinzi). Lumea omului pe care eul poetic şi-o asumă şi pe care o 
simbolizează este metaforizată ca un potir deschis spre absolut, fapt de regie care la 
Lucian Blaga se leagă şi de categoria sofianicului şi de trăsătura feminină asumată de 
eul poetic.” % 

Există şi o grupă a actanţilor vieţuitoare care prezintă câteva trăsături specifice: 
> Sensul verbului a cădea este acela de pieire 


> In cele mai multe cazuri acțiunea este una ipotetică 

Negativitatea actului de cădere la actanţii de origine animală este determinată de 
faptul că ei nu cad pentru altul; nu există un receptacol, iar comunicarea nu implică 
dăruire-primire. 

In acțiunea verbului a cădea mai sunt implicați şi actanţii legaţi de ființa umană: 
sufletul, trupul, umbra. 

Trebuie remarcat că prin tendinţa de a evita persoana I a verbului şi folosirea lui 
la persoana a III-a este conturată puternic alteritatea. 

Pentru ipostaza poetului aflat în actul de cădere este semnificativ microtextul: 
“trupul meu cade la picioarele tale/ greu ca o pasăre moartă” (Scrisoare), cunoscut ca 
cel mai dramatic din creația blagiană. 

“este în orice caz unul din puținele microtexte blagieneîn care actul de cădere 
este activat de un sentiment pru depresiv imanent actantului enunţător, pe când la ceilalți 
predomină funcţia semnificativă cu atât mai simbolizatoare şi mai non-afectiv-expresivă 
cu cât actantul este mai îndepărtat de persoana umană (de eu) şi mai apt astfel să devină 
emblema absolutului.” 

În concluzie, putem spune că verbul a cădea în idiostilul lui Blaga, este un verb al 
emisiei absolutului şi a tot se depăşeşte subiectul emiţător-receptor ; este un verb- 
metaforă al relaţiei identitate-alteriatate, instituind alteriatea absolută. 

În cadrul noosferei poeziei lui Blaga , verbul a cădea prezintă următoarele 
trăsături fundamentale : 

> pe nivelul real semnificația este zero 

> are ca semnificaţii strălucirea, frumuseţea, mişcarea lină pe nivelul imaginar 

> prezintă la nivel afectiv tremendo pentru identitatea receptoare, în general neredat 
pentru identitatea obiectualizată- non-psihologică , pur simbol 

> în perspective nivelului cultural, sugerează miturile fecundării şi ale relaţiei de 
emisie/ dăruire- recepţie/primire între absolut (divinitate, cosmos) şi relativ 

(individ, lume) 

> pe plan ideologic simbolizează sofianicul, diferențialele divine 
> la nivel abisal- erosul ca taină (complexul Marelui Anonim) 


> la nivel axiologic verbul este apreciativ, exprimând adesea venerația 

2. METAFORA ÎN TEXTUL POETIC 


Ţesătura textului poetic constituie o sursă bogată de semnificații conferind 
metaforei componente conotaţii nebănuite, fapt ce implică un studiu atent al textului 
poetic însumat analizei stilistice a metaforei. 

În cazul metaforei revelatorii Soarele, lacrima Domnului, contextul îl constituie 
poemul Asfințit marin aparţinând volumului La curțile dorului (1938), o poezie a 
amurgului, a întoarcerii lumii în orizontul de taine din care s-a născut. 

Specific poeziei lui Lucian Blaga, textul poetic se grupează în jurul a două 
noțiuni- identitate vs alteritate. 

În cadrul poeziei lui Lucian Blaga, identitatea este sugerată de acele trăsături 
semice identice persoanei I, respectiv poetului, fiind dedusă atât prin intuire cât şi analitic 
prin sistemul de analogii şi omologii al noosferei. Identitatea blagiană este reprezentată 
de respectul tainei, de paradox, selenar.... 

Ce-a de a doua noțiune uzitată în stilul poeziei lui Blaga este alteritatea sau non- 
identitatea, care la rândul ei este de două feluri: 

> alteritatea complementară- corespunde persoanei a Il-a: femeia, pământul, 
anumite vietăți etc 
> alteritatea opusă ce corespunde persoanei a III-a reprezentată de: Dumnezeu, cer, 
soare. 
Este de remarcat că la Lucian Blaga nu există opoziții propriu-zise de ostilitate şi opoziția 
I (identitate) vs A (alteritate) nu corespunde cu expresia gramaticală. Există o deosebire 
semiotică între tu- Dumnezeu şi tu- iubita, astfel că în primul caz tu corespunde persoanei 
a III-a, iar în cel de-al doilea este persoana a II-a (uneori poate fi şi a M-a). 

I vs A nu corespunde obligatoriu nici cu opoziția subiect vs obiect; poetul- 
respectiv I se imaginează adesea obiect aflat în zona de sosire şi asupra lui se exercită 
acțiunea de actant a lui A. 

În timp ce alteritatea, conotată feminin este binevoitoare, aliată identităţii, apoziţia 
propriu-zisă se exercită între identitate şi două tipuri principale de alteriate: cea divină cu 


trăsătura semică acolo superior şi cea masculină cu trăsătura aici sau acolo inferior. 

Identitate are o natură preponderent pasivă: de pacient, de primire, receptacul, selenar 
feminin. 

Într-un joc al luminilor, poezia interferează teme multiple concentrându-le în 
şapte distihuri de o sonoritate meditativă şi proiectându-le într-o viziune exotică a lumii 
neptunice: 

Piere jocul luminilor 

Saltul de-amurg al delfinilor 

Delfinii, vietăți marine de mare raritate in opera lui Blaga, se înscriu în seria 
semantică I (identitate) lucru uşor de observat printr-un feed-back în cadrul textului 
poeziei. 

Jocul luminilor în prag de asfinţit pus în corelaţie cu predicatul piere sugerează 
lumina distructivă- solară care încearcă să reziste, se opune apariției luminii selenare, 
beneficei lumini noctume.Fenomenul de anihilare, de pieire, este întărit prin cel de-al 
doilea distih al poeziei: 

Valul acoperă numele 

scrise-n nisipuri şi urmele 
care sugerează pierderea identității. Dar aceasta “înțeleasă ca indiviziune prin 
estomparea numelor este pentru Lucian Blaga un fapt pozitiv, o condiţie chiar a găsirii 
sau regăsirii autenticei identități.” Prin acţiunea sa de anihilare, de ştergere a numelui şi 
urmelor- elemente masculine în esenţa lor- elementul acvatic- feminin îşi ia revanşa 
asupra celui solar, posterior. 

“Lumina şi valul au o acțiune paralelă de nimicire, de anihilare, dar prin 
caracterul invers al acțiunii lor rezultă o conjuncție răsturnată în urma căruia se 
instituie un altfel de echilibru. ” % 

Primele două distihuri ale poeziei, prin acţiunile pieire şi acoperă, nu fac altceva 
decât să pregătească , atât pe plan iconic- instalarea liniştii, a luminii, cât şi pe planul 
semnificativ, atmosfera necesară ritualului nuptial introdus de cel de-al treilea distih: 

Soarele, lacrima Domnului 

Cade în mările somnului. 

Printr-o conjuncție de o rară frumuseţe metaforică este cuprinsă întreaga 


simbolistică a textului poetic- nunta cosmică “devine conjuncție a luminii şi a mării, a 


69 


masculinului şi a femininului, a Marelui Anonim şi a Marei Mume, matricea a tot ce e 
viu.” ” 

Următorul distih reuşeşte să cuprindă în versuri simple momentul de trecere de la 
peisaj la mitologie aflată sub protecția umbrei într-un peisaj în care femininul se 
instalează definitiv : 

Ziua curmă şi veştile 

Umbra măreşte poveştile 

“Situat exact în centrul poeziei, distihul îi luminează, explicitându-l în sensul 
mitologiei personale, semnificațiile, în special pe cea de bază: trăirea poeticului, chiar a 
sublimului în urma propriului salt de imaginare prin care datul lumii închipuite, simțite 
şi gândite, ca să repetăm proprii si trermeni, deci al unui asfințit marin a fost 
transformat în ritualul unei nunţi cosmice şi în consumarea marelui act zămislitor, 
varianta unui vechi mit al zămislirii prin căderea umbrei pe o apă pe care poetul însuşi o 
citează undeva. ” ” 

Distihul al patrulea este cel care transferă atenția de la zona cosmică focalizând-o 
pe cea umană. 

Cel de-al cincelea distih este momentul instaurării depline a nopții: 

Steaua te-atinge cu genele 

Mut tălmăceşti toate semnele 
a instaurării spațiului minus-cunoaşterii în mitologia lui Blaga. 

Prin asocierea câmpurilor semantice ale stelei- componenta masculină cu conotație 
divină, cu cele ale genei- conotație feminină, astrul ceresc devine un sol, un mesager 
binevestitor al cuprinsului. 

Următorul distih este cel mai mişcat intenaţional şi grafic interoghează asupra 
poziției omului în lume, asupra destinului sau în imensitatea spaţială şi temporală a 
cosmosului : 

Ah, pentru cine sunt largele 

vremi ? Pentru cine catargele? 


Distihul de final, prin cele două versuri, unul exclamativ iar celălalt imperativ, 


vine să sublinieze sentimentul provocat de distihul anterior, de profunzime a îngrijorării 

în fața nemărginirii necunoscutului- nemărginire sugerată prin clipele- în faţa destinului 
văzut ca o aventură. 

Închiderea textului coincide cu închiderea pleoapei care prin asociaţie de 
sinecdoca inima- sugerează o disculpare a eului liric ce refuză să continue jocul 


imaginativ. 


2.1 PLANUL FONOLOGIC 


Poezia Asfințit marin se remarcă, în primul rând, prin mulţimea rimelor bogate, 
trisilabice: Domnului/Somnului, veştile/poveştile, lărgite/catargele, apele/pleoapele şi 
chiar două asonanţe: numele/urmele, genele/semnele alcătuiesc vocalic şi silabic structuri 
de repetare aproape totală. 

Acest fapt conferă poeziei o muzicalitate deosebită care este întărită de asemenea prin 
culoarea intonațională, lunecătoare şi fremătătoare a numărului mare de foneme l şi r. 
Întreaga poezie este dominată de opoziţia semantică, de conjuncţie, fapt sugerat pentru 
început şi de simetria fonologică a versurilor. 

Tot în plan fonologic-intonaţional-grafic se remarcă melodia coborâtoare a 
primelor cinci distihuri, încheiate cu punct, în contrast cu deschiderea ultimelor două 
distihuri, interogativ şi exclamativ-imperativ, un singur ingabament pe penultimul 


distih.3! 


2.2 PLANUL MORFO-SINTACTIC 


Pe plan morfologic-sintactic se remarcă în primul rând arhitectonica textului 
construit din microtexte, acte finite sintactic şi închegate pe plan imaginar, care 
marchează trecerea treptată de la zi la noapte. Caracterul frazelor este preponderent activ, 


excepție făcând ultimele două distihuri- interogativ şi exclamativ-imperativ. 

Relația de conjuncţie a textului este reliefată şi de planul morfo-sintactic care face 
o conjunctie între două elemente casabile: lumină vs întuneric, celest vs marin, masculin 
vs feminin. 

O altă observaţie este aceea a pluralului frecvent întâlnit în textul poetic: delfini, 

lumini, urme, veştile... 
Se remarcă în special sintagma /argele vremi care apare brusc după termenul semnele al 
distihului anterior, fiind decupată din tectonica versului şi punând în evidență cuvântul 
largele care la rândul lui vine să amplifice contextul preponderent vizual al poemului: 
trecerea de la zi la noapte, asfințitul pe fundalul oceanului văzut ca simbol al timpului 
infinit. 

Relația dintre elementele ce alcătuiesc poezia este realizată prin intermediul 
verbelor, unde spontaneitatea creatoare a poetului se manifestă fără limite, a căror 
dinamică prezintă trăsătura semantică pro şi contra: a pieri, a acoperi, a curma vs a mări, 
a tălmăci sau trăsătura pro a verbelor de mişcare, ca relație între identitate şi alteritate: a 
cădea, a atinge. 

Persoana care domină poezia este persoana a treia reprezentând divinitatea, 
absolutul, cosmosul. Distihul al cincilea introduce o altă persoană, respectiv persoana a 
doua care acționează ca un intermediar între persoana a treia şi persoana umană, persoana 


întâia care este cea a enunțătorului. 


2.3 PLANUL SEMANTIC ŞI PLANUL ICONIC 


Planul semnificaţiilor şi planul iconic al poeziei se disting, dar în acelaşi timp se 
dezvoltă într-o strânsă corelaţie. 
În prima parte a poeziei, ochiul imaginar este situat pe margine, este spectator iar privirea 
se realizează întâi pe orizontală, de la mare către țărm: piere jocul luminilor, / saltul de- 
amurg al delfinilor./ Valul acoperă numele/ scrise-n nisipuri şi urmele pentru ca apoi să 
coboare pe verticală, de sus în jos, de la soare către mare: soarele, lacrima Domnului/ 


cade-n mările somnului. 

În plan semnificativ această mişcare merge de la alteritate spre identitate, de la 
acolo spre aici. 

În partea a doua privirea se pierde în vârtejul nemărginirii, iar la teama de a fi 
absorbit în infinitul crono-spaţial individul se retrage în propriul univers lăuntric: Inimă- 
strânge pleoapele, inima devine ochi închis care refuză să vadă. 

În plan semnificativ, textul poetic este îmbogăţit cu termeni simbolici proprii 
noosferei ( semnul, pleoapa), care aduc un spor de semnificații, îmbogățind şi mai mult 
semnificația metaforei centrale, soarele, lacrima Domnului. 

Pentru a surprinde cât mai mult din paleta semnificațiilor, este necesară o abordare 
succintă a câmpurilor semantice ale acestor simboluri. 

Pleoapa, este un lexem care apare în opera mai multor scriitori aparţinând unor 

perioade diferite şi are semnificaţii multiple; la Eminescu pleoapa închisă reflectă stări de 
concentrare, sfială şi somn. 
La Blaga pleoapa are semnificații multiple, încă din primul context Mi-aştept amurgul i 
se atribuie rolul de a izola o realitate privilegiată abstrăgând-o din contingent. Ea devine 
alături de termenul ochi o a doua vedere, o vedere superioară care face ca lumina să fie 
relevată în obscuritate fiind o lumină a minus-cunoaşterii. 

Pleoapele pot fi ca nişte braţe care păstrează imaginea iubitei, instrumente de 
punere în paranteză a unei imagini privilegiate, de izolarea ei de ambianţă sau pot fi 
simple accesorii: 

Albi pe fruntea ta-şi deschid subţirile pleoape 
trandafirii. 
(Primăvara) 

“Imaginile acestea, (...) sunt la Blaga relativ rare faţă de frecvenţa imaginilor ăn 
care pleoapele aparțin ochiului uman şi au funcția de închidere, pentru a cuprinde în 
chip privilegiat anumite aspecte văzute.” *? 

Pleoapa este, în anumite contexte, văzută ca un instrument al visului de greul prea 
lungului joc/ acum pleoapa mie grea./ Mâna neagră a visului/ să mă slujească ar vrea 


(Veghe) şi chiar al morţii și țărâna /ți-o tragi peste ochi/ ca o gravă pleoapă (Epitaf). 

Semnul este un lexem deosebit de alte simboluri prin faptul că se prezintă în 
poezie ca termen denotativ propriu semnificației, deşi doar aparent deoarece el cuprinde o 
multitudine de sensuri şi simboluri uneori divergente. 

El echivalează cu emblema în niciodată nu voi ajunge să aduc jertfa sub semnul înalt/ al 
curcubeului magic, cu indiciul, simptomul semne verzi sub şovăiri solare/ ieşi soro să le 
vezi pe ogor, cu semnalul un semn pe supt cer ieri s-a dat/ în cercul înşelăciunii./ Apoi 
spre Saturn au plecat/ vântul, lăstunii. 

În versurile Calea-lactee abia ghicită se pierde/ scrisă în noaptea fierbinte şi clară/ ca 
linia vieţii runic săpată/ într-o imensă, zăbavnică palmă, semnul devine un destin 
cosmic, solar, Calea lactee este linia vieții. 

În versul steaua te-atinge cu genele./ Mut tălmăceşti toate semnele, semnul se- 
nfățişează drept o enigmă, un element încifrat al unui limbaj inexprimabil: mut 
tălmăceşti. 

Cuvântul roate este cel care determină planul iconic în care toate elementele poeziei: 
jocul luminilor, soarele, catargele devin semne. 

Versul steaua te-atinge cu genele sugerează un gest-semnal prin care se atrage 
atenția asupra semnelor al căror mister secret nu trebuie divulgat ci doar tălmăcit. De 
asemenea versul sugerează un contact între om şi absolut. 

Gestul atingerii cu geana, echivalentul atingerii cu pleoapa prezintă şi o încărcătură 


erotică, o conotaţie abisală, steaua devenind un intermediar al absolutului, unul feminin. 


2.4 PLANUL AFECTIV 


În plan afectiv, pe parcursul poeziei creşte intensitatea emotivă a participării de la 
starea de contemplare a jocului până la tremendoul față de participarea la nunta cosmică, 
mai corect spus față de îndrăzneala de aşi imagina această nuntă, încălcând astfel 
teritoriul tainelor interzise de Marele Anonim.” 

Temându-se de a dezveli taina prin asemănările pe care ni le oferă, poetul se 


dezice de acestea în finalul poeziei: inimă, strânge pleoapele. 

Tremendoul este provocat mai puţin de tabloul înfățişat de poem- imaginea 
asfințitului în mare, sau de semnificația acestuia- absolutul coborând sofianic în potirul 
lumii, ci este determinat de cutezanţa de a asocia “un înțeles înalt situat pe nivelul 
ideologic al noosferei cu un înţeles adânc, situat pe nivelul abisal al noosferei prin 
intermediul celui cultural, nivel profund şi profan, criptic şi Janic totodată. De el se leagă 
interdicțiile cenzurii transcendente, subminate aici, datorită viziunii imanenţei, de 
pericolul desacralizării (...) Eul se retrage în faţa infinitului, care este şi infinitul 
semnificaţiilor în cultura semnului. ” ”* 

În plan afectiv are loc o transformare treptată, crescând de la contemplarea 
peisajului la semnificație, prin intermediul imaginației ajungându-se în final la emoție: 
“tremendo-ul existenţial confundându-se cu cel al actului poetic însuşi, ca plasticizare — 
transfigurare. Altfel spus, elementul referențial (peisajul), transfigurat prin elementul 
transcendental (elementul x în viziunea  blagiană) se transformă în element 
autoreferenţial ca întoarcere la sine, ca închidere în sine, prin strigătul final de spaimă 
în fața infinitului şi de porunca retragerii în sine, a non-vederii şi, implicit, a tăcerii, a 
spaţiului alb care încheie textul ca volum grafic.” ” 

În crearea tremendoului final un rol important revine verbelor care dramatizează 
peisajul pe plan figurativ, metaforic prin transformarea tabloului în acțiuni: acțiuni 
succesive, pe plan iconic, simili-real, ca momente-etape ale trecerii de la zi la noapte, iar 
pe plan semnificativ-expresiv prin acte mitice focalizate spre connubiul cosmic. 

Identificarea în planul afectiv, al emoţiei, se face întotdeauna cu receptorul, cu 


zona de sosire, marea în prima fază, apoi factorul uman când marea devine actant în urma 


contactului cu absolutul. 

3. ANALIZA SUCCINTĂ A STRUCTURII 
MICROTEXTULUI 


Microtextul este acea unitate ca act finit, închegat pe plan imaginar, sintactic şi 
arhitectonic ce intră în structura textului. Un microtext are în structura sa, ca părți 
componente: 

> actantul 
> actul 
> zonele 
e de pornire 
e de sosire 
e detranzit (facultativă) 

Un microtext poate avea doi actanţi şi două acte, respectiv două subiecte şi două 
predicate, iar sintactic poate fi o frază sau mai multe fraze, dar există şi cazuri în care 
actanții şi actele pot fi subînţelese sau unul din actanţi se deplasează în zona celuilalt care 


îl aşteaptă, îl primeşte şi este atins de el, celălalt poate fi uneori eu, identitatea. 


3.1 PLANUL ICONIC 


În Asfinţit marin avem un număr de şapte microtexte ce corespund fiecărui distih 
şi care în plan iconic realizează trecerea etapizată de la zi la noapte. 

În cadrul noosferei lui Lucian Blaga se impune îmbogățirea noţiunii de metaforă 
revelatorie dintr-o ecuaţie cu trei termeni într-una cu n termeni, n fiind egal cu numărul 
nesfârşit al semnificațiilor şi conotaţiilor în cadrul câmpurilor semantice în continuă 
devenire, ca legătură între imagine şi opera întreagă. În contextul poeziei şi implicit al 
microtextului, metafora devine o ecuaţie cu mai mulți termeni, numărul lor diferind de la 


caz la caz: 

Soarele, lacrima Domnlui: a-b-x 

mările somnului: c-d-y 

a cădea: e-z 

Raportul noţiunilor este unul precis, aşa încât prima formulă este în mişcare de includere 
în cea de a doua prin acţiunea exprimată de a treia.” 
Astfel ecuația completă a metaforei soarele, lacrima Domnului presupune integrarea 
elementului mările somnului şi a elementului cade, iar elementul x devine relația dintre 
toate aceste elemente, relația prin care şi în care se săvârşeşte şi se legitimează poetic 
analogia soare-lacrimă. 

Ecuația soarele = lacrima Domnului este justificată în primul rând pe plan iconic 

de prezenţa verbului, din al cărui câmp semantic se desprinde acea trăsătură de alunecare, 
de cădere lină, prelingere uşoară. Pentru aceasta este nevoie de un element uşor din sfera 
stropilor (lacrimă, rouă, picătură de sânge). 
Astfel logica microtextului devine mai evidentă: soarele alunecă mai uşor în mare la 
momentul asfințitului, asemenea unei lacrimi, dar nu una oarecare, ci lacrima Domnului, 
ca şi când întregul cer s-ar transforma în chipul divin “pe care se prelinge o lacrimă 
căzând în mare: un strop de apă sărată şi Străveziu într-o imensitate de apă sărată, 
densă, opacă, tulbure. ” 58 

Deşi înţelesul este eludat pe plan iconic prin prezența verbului a cădea ce 
contribuie la conotarea noosferei plan imaginar printr-o mişcare lină şi suavă de coborâre, 
totuşi este greu de înţeles impactul imens, puterea fascinaţiei care rămân intacte în urma 


disocierilor şi disecărilor analitice. 


3.2 PLANUL SEMANTIC 


Capacitatea de a fascina este rezultatul unui fapt cu implicaţii adânci într-o altă 
serie de asocieri şi semnificaţii, la un alt nivel, acela al paradigmei culturale. Aceasta 
plasează metafora în cadrul larg al miturilor, al legendelor nemuritoare, în care din cele 
mai vechi timpuri a existat o mare luptă şi marea nuntă între feminin şi masculin, într-un 


univers văzut ca o oglindă a celui uman. 

Dublul designat soare-lacrimă prezintă multe elemente opuse: pe plan expresiv, 
afectiv soarele exprimă bucuria, exaltarea în timp ce lacrima este un simbol al tristeții, al 
durerii şi al melancoliei. Şi pe plan semnificativ deosebirile sunt majore, soarele este acea 
forță distructivă, în timp ce lacrima are caracter constructiv; astfel că sintagma lacrima 
Domnului este explicabilă doar prin intervenţia verbului, al actului simbolic al căderii 
care realizează legătura factorului masculin, activ cu cel feminin-receptiv pasiv. 

Metafora soarele, lacrima Domnului exprimă concepţia autorului despre absolut, 
despre Marele Anonim; în acest context limitat doar la nivelul speculativ al imaginii, 
lacrima ar putea fi simbolul diferenţialelor divine. 

Prin această imagine se deschide însă un nivel abisal ce nu poate fi tăgăduit: 
soarele în mitologie este un simbol al virilităţii iar lacrima poate simboliza sămânța 
patem-divină. Tot în mitologie marea este elementul feminin, văzut ca receptacul şi 
matrice. 

Astfel, în complexitatea acestei semnificaţii, somnul devine echivalent al perioadei de 
germinație. 

Această interpretare a metaforei bazată pe mituri arhetipale se poate realiza doar 
la nivel abisal, având în vedere puternica inhibiţie de care dă dovadă poetul. Interpretarea 
ne este sugerată indirect chiar de către Blaga care citase el însuşi din folclorul popoarelor 
“mitul umbrei căzând în apă şi Zămislind, mit care, subconștient i-a inspirat şi imaginea 
centrală din asfinţit marin, laolaltă cu sentimentul de tulburare ce îl suscită. ” 5 

Blaga şi-a teoretizat chiar inhibițiile în teoria diferenţialelor divine, legate de 
obsesia unui Tată-Marele Anonim care interzice cunoaşterea tainei sale absolute. În ciuda 
acestui fapt, Tatăl este îndrăgit şi acceptat iar interdicțiile se transformă în privilegii. 

În cadrul metaforei verbul cade nu reprezintă altceva decât actul fecundării- “act 
glorificat spontan şi probabil în afara controlului rațional prin perfecta suprapunere a 
paradiemelor de la toate nivelele, de cel mai profund abisal până la cel înalt intelectual, 
dominând, pe planul imaginarului semnificant, elementele cele mai pure şi mai 
somptuoase ale dramaturgiei simbolice universale: soarele şi marea. ”“ 

Poezia Asfințit marin este traversată de la un capăt la celălalt de opoziţia 
semantică de conjuncție între masculin şi feminin exprimată prin intermediul unor 


simboluri cu origine neutră. Opoziția se realizează între termenii legaţi de apă: valul, 

mările somnului, apele şi de ochi: genele, pleoapele precum şi seria legată de lumină: 
luminile, soarele, steaua. 

Între aceştia se interpune în poziţie centrală metafora soarele, lacrima Domnului, care 
concentrează întreaga simbolistică a poeziei. Semnificaţia deplină a metaforei se găseşte 
la nivel abisal care îl domină pe cel ideologic şi care aduce un erotism intens care este 
subsidiar semnificației filosofice gândite şi acceptate de Lucian Blaga. 

Întreaga poezie camuflează adâncimi tulburătoare, iar emoția poeziei se dezvoltă 
treptat atingând apogeul în ultimul distih când poetul realizează că absolutul este rodul 
propriei imaginaţii, cutremurător chiar pentru cel ce l-a inventat. 

“Căci există, să nu uităm şi mituri în care analogia lacrimei cu lichidul seminal e 
evidentă, iar asimilarea mării cu matricea e un fapt ce caracterizează cultura lumii încă 
din zorii neoliticului. S-a ajuns aşadar în cadrul microtextelor citate de la contemplare la 
imaginare şi semnificare, emoția instaurându-se treptat şi debordând tocmai din punctul 
maximei semnificări, odată cu distihul al treilea. ” ” 

Referința inițială se pierde prin axologie şi acte de expresie, astfel încât dacă 
aluziile la transcendent apar ca metafore ale simili-realului, în cel de-al doilea stadiu, prin 
feed-back, tabloul apare ca metaforă. In actul poetic al lui Blaga, transcendentul şi 
imanentul se transfigurează reciproc iar elementul x reprezintă deschiderea spre noosfera 
proprie şi spre întreaga cultură. El devine mai mult decât o simplă semnificație adăugată 
soarelui- pentru a-l preface în lacrima Domnului, ci un element dintr-un întreg în cadrul a 
trei sfere concentrice : opera lui Blaga în totalitatea ei, textul poetic şi microtextul. 

“Scena închipuită, de o mare frumuseţe şi din punct de vedere decorativ, are o 
rară densitate semantică, iar din punct de vedere expresiv ea relevă emoția pătrunsă de 
venerație faţă de tainele firii prezente în toate semnele naturii. Dacă îi înțelegem şi 
adâncimea, nu numai înălțimea, imaginea câştigă atât în adevăr căt şi în noblețe- apusul 
soarelui în mare ca hieroglifă a cosmicei rodnicii, model, la rându-i, pentru iubirea 
umană procreatoare. Cert, o imagine este cu atât mai valoroasă estetic cu cât câmpul ei 
semantic este mai bogat, cu cât sunt mai diverse şi mai numeroase nivelele sau 
paradismele semantice din care el se compune. Contextul somnului duce în mod 

III. CONCLUZII 


Metafora- metasememul care ocupă primul loc în ierarhia retorică prin rolul lui 
esențial în configurarea imaginarului şi a limbajului poetic, prin natura sa controversată, a 
constituit un excelent material de studiu, cucerind interesul lingviştilor şi stârnind 
numeroase discuţii ce au condus la emiterea de teorii şi concepte antagonice. 

Lucrarea se doreşte a fi un studiu de stilistică aplicată, al cărui scop este 
evidenţierea şi precizarea importanței metaforei în funcționarea limbajului poetic în 
general şi cu precădere în poezia lui Lucian Blaga. 

Parafrazându-l pe Tudor Vianu, putem spune că în opera lui Lucian Blaga 
metafora, în special cea revelatorie, este poezia însăşi. 

Deşi poezia lui Lucian Blaga a constituit subiectul multor lucrări critice (mai 
puţin, e drept, al unor lucrări de analiză stilistică), valoarea metaforei a fost, în cele mai 
multe cazuri, doar intuită, fără însă a fi abordată pe deplin, semnificaţiile ei profunde 
fiind surprinse de un număr restrâns de lingvişti. 

Metafora revelatorie, plasată în cadrul larg al noosferei, se oferă ca un univers 
semantic inepuizabil, atât la un nivel înalt ideologic, cât mai ales la nivelul abisal al 
semnificațiilor, fiind o adevărată delectare şi o tentantă provocare pentru observatorul fin, 
solicitând o încordare maximă a simţurilor, o inteligență vie şi ascuțită şi un bagaj 
complex de cunoştinţe şi trăiri spirituale. 

La fiecare nouă abordare a poeziei lui Blaga, metafora revelatorie, cea mai 
frecventă dintre tropi, ni se dezvăluie mai frumoasă, mai bogată, mai necesară şi mai 
luminoasă. 

Studiul este axat pe două aspecte: prima parte este o abordare teoretică a 
metaforei, iar partea a doua este o analiză stilistică concretă a metaforei revelatorii, cu 
toate implicațiile acesteia în textul şi microtextul în care apare. 

Primul capitol se impune ca o scurtă incursiune în istoria metaforei, încercând să 
stabilească rolul şi locul metaforei în seria metasememelor prin analiza mecanismului ei 
structural şi prin prezentarea unei tipologii a metaforei. 

Următorul capitol vine să întregească imaginea metaforei prin prezentarea 


concepţiei lui Lucian Blaga care dă un sens mai larg conceptului de metaforă, 

considerând-o substanţa ...unei creaţii de cultură şi care operează o diferenţiere între 
două tipuri metaforice: metafora plasticizantă, a cărei geneză o plasează într-un moment 
non-istoric, făcând din metaforă o problemă de antropologie şi metafora revelatorie, 
născută din plasarea omului în orizontul şi dimensiunile misterului, fiind un corolar al 
modului ontologic specific uman. 

În cadrul acestui capitol se analizează şi relaţia complexă dintre metaforă- simbol- 
mit, trepte ale sensului poetic care se determină şi se potenţează reciproc, intersectându- 
se pe tot parcursul operei lui Blaga. 

Cel de-al treilea capitol deschide şi mai larg perspectiva asupra metaforei 

revelatorii prin plasarea acesteia în cadrul bogat semantic al noosferei. 
După o precizare clară a deschiderii pe care metafora o operează faţă de imensitatea de 
semnificaţii oferite de câmpul semantic al noosferei şi după o scurtă pledoarie în favoarea 
uzitării termenului de noosferă, atenția este focalizată asupra dinamicii şi importanţei 
câmpului semantic în cadrul limbajului poetic. 

Partea a doua a lucrării o constituie studiul concret al unei metafore revelatorii în 
cele trei perspective ale integrării ei: 

> Câmpul semantic constituie subiectul primului capitol cu referire directă la 
lexemele semantice cu valoare de esteme, care intră în componența metaforei. 

> Textul poeziei ca întreg studiat în cel de-al doilea capitol aduce informaţii 
suplimentare cu privire la cadrul în care este plasată metafora, semantica şi regia textului 
care deschid metaforei noi perspective atât iconice cât şi semantice. 

La nivelul textului ca întreg se află cheia înţelesului deplin al metafore: care, de 
cele mai multe ori la Blaga se află nu la nivel ideologic-filosofic ci la un nivel abisal 
subsidiar chiar celui filosofic. 

Semnificația metaforică este camuflată în adâncimi tulburătoare şi se descoperă 
treptat pe măsura aprofundării textului poetic, respectiv a câmpurilor semantice ale 
simbolurilor poetice, a verbelor şi a regiei textului. 

> Microtextul este subiectul ultimului capitol care conturează întreaga problematică 
a metaforei, fiind intermediar între imagine şi text. Microtextul este cel care eludează 
întreaga semantică a metaforei atât la nivelul planurilor iconic-semantic cât şi la nivelul 


planului abisal — afectiv, al emoţiilor. 

Acest subiect legat de implicaţiile şi rolul metaforei revelatorii în limbajul poetic 
al lui Lucian Blaga, este unul deosebit de complex şi fascinant totodată. Rezultat al unei 
minți de o acută inteligență şi al unui suflet în care s-a sedimentat atât spiritualitatea 
naţională cât şi a popoarelor de generaţii întregi şi a unei creativităţi ce pare să nu-şi fi 
găsit limitele, metafora revelatorie va fi pentru multe generații un tărâm al misterelor şi al 


valorilor, gata oricând să-şi întâmpine exploratorii. 

